Teleskop za Ginisovu knjigu rekorda\nRuski teleskop prečnika 10m dospeo je u Ginisovu knjigu rekorda, kao najveći orbitalni radio teleskop, prenosi ruska agencija Ria Novosti. Ovaj teleskop je lansiran u svemir, u julu 2011. godine sa istraživačke svemirske stanice Bajkonur u Kazahstanu.\nTeleskop pod imenom Spektar R, poznat i kao Radio Astron, koristi se za posmatranje galaksija, crnih rupa u svemiru i kosmičkih zraka, ali i za proučavanje karakteristika prostora u neposrednoj blizini Zemlje. Ulazak u Ginisovu knjigu rekorda vratilo je na dobar put istraživački centar koji je zanemaren nakon raspada SSSR, smatraju naučnici svemirske stanice Bajkonur.\nDobre prognoze za obnovljive izvore\nKada je reč obnovljivim izvorima, svetski stručnjaci su veoma optimistični i veruju da će 2014. godina doneti dosta pomaka u ovoj sferi. Kako navodi magazin „Renewable energy world“ bankarski sektor, razni fondovi, ali i individualni investitori su se upoznali sa prednostima i rizicima koje sa sobom nose alternativni izvori, tako da su sada spremniji da se upuste u investiranje i razvoj obnovljivih izvora energije.\nZnačajniji priliv kapitala tokom 2014. omogući će i veće učešće „zelenih“ kilovata u energetskom miksu. Osim toga, polako se širi trend da se kompanije iz drugih sfera priključuju borbi za alternativno dobijanje električne energije. Pozitivan primer je Google, koji je uložio ogromna sredstva u solarne farme, ali i Penzioni fond iz Danske koji godinama ulaže u projekte obnovljivih izvora.\nKamere rešenje za divlje deponije\nU Beogradu ima 225 divljih deponija, a pet miliona dinara koliko je predviđeno budžetom za ovu godinu nije dovoljno da se očiste sve deponije. Kako bi se stalo na putu zatrpavanju grada otpadom, ministarka energetike Zorana Mihajlović je najavila postavljanje kamera u blizini divljih deponija, prenosi Tanjug.\nOsim kamera, biće pojačana i kontrola nadležnih organa da se ne bi dešavalo da se obnavljaju deponije koje se očiste i na taj način narušavaju zdravlje i higijenu ljudi. Tokom 2011. godine iz budžeta je izdvojeno 35 miliona dinara za projekat „Očistimo Srbiju“, ali je broj deponija nastavio da se uvećava. Prošlog meseca „Gradska čistoća“ je očistila hiljadu metara kubnih komunalnog otpada i građevinskog materijala u potezu od naselja Belvil, pa sve do hotela „Holidej in“.\nOtkrivena najstarija zvezda\nTim astronauta sa Nacionalnog univerziteta Australije (ANU), uspeo je da otkrije najstariju zvezdu u univerzumu. Tokom svog petogodišnjeg istraživanja, koje je obuhvatalo posmatranje neba na južnoj hemisferi kako bi se napravio prvi jedinstveni digitalni pregled, ovaj tim astronauta je fotografisao oko 60 miliona zvezda.\nNaučnici veruju da će zvezda nastala ubrzo nakon Velikog praska pre 13,7 milijardi godina i koja se nalazi šest hiljada svetlosnih godina od Zemlje, otkriti kako je izgledao svet u svojim prvim danima. Prvi rezultati istraživanja pokazuju da je ova zvezda bila sastavni deo „primarne“ zvezde koja je imala čak 60 puta veću težinu od Sunca.\nUlaganje u hidroelektranu Pirot\nZa modernizaciju hidroelektrane u Pirotu potrebno je između 10 i 20 miliona evra, poručila je ministarka energetike Zorana Mihajlović prilikom posete ovom postrojenju. Hidroelektrana u Pirotu je najmladja hidroelektrana u Srbiji, a ulaganje u osavremenjivanje opreme ovog postrojenja starog 23 godine, može se naći već u ovogodišnjoj agendi EPS-a. Pirotski kraj poseduje veliki potencijal za ulaganje u korišćenje energije sunca, vetra i vode, a iz Ministarstva energetike ističu da je investitorima ponuđeno više od 20 lokacija za izgradnju malih hidroelektrana.\nEU pomaže Institut u Vinči\nSrpski Institut za nuklearne nauke Vinča, našao se u grupi sa još deset univerziteta i tehničkih instituta koji će dobiti 2,4 miliona evra iz fondova EU. Novac je namenjen razvoju ovih institucija, kako bi se privukli vrhunski naučnici i na taj način manje razvijenim centrima pružila šansa da se na adekvatan način takmiče sa ostalim naučnim centrima u okviru Evropskog istraživačkog prostora.\nOsim Srbije, sredstva za razvoj nauke dobiće univerziteti i instituti iz Hrvatske, Belgije, Češke, Estonije, Poljske, Portugalije, Slovačke, Slovenije i Španije. Na evropski projekat ERA Chairs se prijavilo 111 organizacija, a izabrane su dobile sredstva predviđena za povećanje kapaciteta za istraživanje kako bi svaki institut pobošljao svoju poziciju na međunarodnoj sceni.\nOdlaže se novi izgled računa za struju\nIako je u decembru najavljivan novi izgled računa koji će omogućiti korisnicima da lako vide koliko su kilovata potrošili u prethodnom mesecu i po kojoj ceni, oni će morati da se strpe još malo. Nakon što su decembarski računi za struju dostizali vrtoglave iznose, do kojih je došlo isključivo zbog ljudskog faktora, kako kažu u „EPS Snadbevanju“, odlučili su da sačekaju sa primenom novog izgleda računa za električnu energiju. Sve iz razloga kako bi se kupci uverili u tačnost računa.\nKada stigne januarski račun za struju korisnici ga mogu uporediti sa ranijim računima i na taj način proveriti ispravnost istog, a kako se greške ne bi ponovile očitavanje januarske potrošnje je rađeno uz duple kontrole čitača. Od 3,5 miliona brojila, na decembarski račun primljeno je 48.494 reklamacija, što je 1,5% od ukupnog broja računa, ističu u EPS-a i dodaju da je polovina podnetih reklamacija bila opravdana, te da su računi ispravljeni.\nOd marta fabrika peleta u Zaječaru\nKako stvari stoje grad Zaječar u narednim mesecima dobiće fabriku peleta, regionalnu deponiju i mini hidroelektrane na tri lokacije. Fabrika peleta „Nakka“, u koju je do sada uloženo oko milion evra, sa radom bi trebalo da počne u martu, a u ovoj fabrici naći će se mesta za oko 60 radnika.\nDrugi projekat koji raduje Zaječarce, ali i žitelje Timočkog regiona, odnosi se na regionalnu deponiju Halovo, projekat vredan više od 20 miliona evra. Osim novih radnih mesta, regionalna deponija će rešiti problem otpada, koji bi mogao da se koristi za proizvodnju električne i toplotne energije, navode u Ministarstvu energetike. Osim deponije, u Zaječaru je planirana i izgradnja tri mini hidroelektrane.\nMađarska obara cene energenata\nNove, niže cene energenata stižu u Mađarsku 1. aprila, kada je najpre predviđeno smanjenje cene gasa za domaćinstva od 6,5 odsto. Potom sledi smanjenje cene električne energije za 5,7 odsto od prvog septembra, koje će pratiti i niža cena daljinskog grejanja od 3,3 odsto od prvog dana oktobra.\nTreća runda smanjenja cene električne energije i komunalnih usluga koje je usvojio mađarski parlament predstavlja odgovor enormnom profitu dobavljača energije, koje je premijer Orban optužio da ostvaruju prevelik profit na račun mađarskih domaćinstava.


Foto: N.N. | Savčiću zabranili da bude na čelu Boračke organizacije Republike Srpske\nN.N. 03.02.2020 14:54\nSARAJEVO - Advokat generala Milomira Savčića, Miodrag Stojanović potvrdio je da ga je Savčić obavijestio da mu je Sud BiH zabranio obavljanje funkcije predsjednika Boračke organizacije Republike Srpske (BORS).\nStojanović je ranije rekao "Glasu " da su ga iz Suda BiH obavijestili da kontaktira sa Savčićem i da general treba da preda lična dokumenta, odnosno pasoš, a Savčiću je zabranjeno i da kontaktira s medijima.\n“Savčiću je najviše stalo do toga da upravo pred Sudom BiH odbrani svoju čast i čast srpskog borca. BORS će u odbrani generala pružiti svu logističku podršku da bi se utvrdila istina u ovom procesu. BORS je ogorčen odlukom Suda da generalu Savčiću zabrani obavljanje funkcije predsjednika BORS-a. Na taj način Sud direktno uvlači Boračku organizaciju u nešto gdje ona ne pripada i na taj način želi da je kriminalizuje”, rekao je Rogić.\n“Sud BiH mora imati u vidu tu praksu Ustavnog suda kao i Evropskog suda za ljudska prava i taj se princip mora snažno afirmisati. Posebno smo ogorčeni i zbog zabrane pristupa medijima generalu Savčića o stvarima koje nemaju veze sa konkretnim slučajem”, rekao je Rogić.\n“Očito je da se ovdje radi o različitim aršinima kada je riječ o pripadnicima srpskog naroda, a pogotovo starješinama. Smatram da je ovo jedna ujdurma i organizovana hajka na Boračku organizaciju i njene čelne ljude, odnosno pokušaj da se kriminalizuje cijela naša organizacija što mi nećemo dozvoliti i na sve načine ćemo pomoći Savčiću da dokaže svoju nevinost”, rekao je Rogić.


SDA: U FBIH ĆE SLJEDEĆE GODINE BITI VIŠE ZAPOSLENIH NEGO NAJBOLJE POSLIJERATNE 2019. | Hayat.ba\nRast zaposlenosti, koja je u 2019. godini dosegnula vrhunac, sigurno bi bio nastavljen u istom tempu da nije bilo pandemije, od 10 do 15 hiljada novih radnih mjesta godišnje.\nPandemija je zaustavila rast, Federacija je u najtežem periodu pandemije ostala bez oko 27 hiljada radnih mjesta, ali to ni izbliza nisu bile posljedice kakve su u svojim crnim prognozama predviđali pojedini “analitičari”.\nUnatoč crnim prognozama pojedinih “analitičara” tvrde da je Vlada FBiH vrlo brzo počela sa ekonomskim oporavkom što je za posljedica ispravnih i pravovremenih mjera koje je poduzimala Novalićeva vlada.\nPodaci iz septembra 2021. godine pokazuju da je odnosu na najbolju poslijeratnu 2019. godinu, broj radnih mjesta, unatoč pandemiji, manji za samo 5.000. Ekonomski trendovi i procjene, jasno nagovještavaju da će do kraja ove godine broj zaposlenih dostići rezultat iz 2019. godine, te u 2022. godini ga i premašiti, tvrde iz SDA.


Privreda se od danas prijavljuje za državnu pomoć - Glas Zaječara\nHome Ekonomija Privreda se od danas prijavljuje za državnu pomoć\nOd danas privrednici mogu da se prijave za odlaganje plaćanja poreza i doprinosa na zarade za april, maj i jun, odnosno maj, jun i jul (ako su već isplatili martovske plate) pošto je u petak Vlada Srbije usvojila Uredbu kojom su najavljene mere stupile na snagu, ukoliko od 15. marta do prošlog petka nisu smanjili broj zaposlenih za više od 10 odsto, piše Danas.\nOslobođenje se odnosi i na samozaposlene, preduzetnike paušalce i poljoprivrednike. Uredbom se reguliše i odlaganje uplate akontacije za porez na dobit za 2020. godinu do konačnih rešenja za ovaj porez, kao i oslobađanje od PDV-a za donacije RFZO-u i zdravstvenim ustanovama.\nPravo na odlaganje poreza nemaju finansijske institucije, banke, osiguranja, lizing kuće i platne institucije. Odloženi porez će se naplaćivati od 4. januara sledeće godine u 24 mesečne rate. Ministar finansija Siniša Mali rekao je da se pri popunjavanju poreske prijave, kao dan početka plaćanja poreza stavi taj datum.\n„Želeli smo da vam maksimalno pojednostavimo, jer je privreda to od nas i tražila. Samim tim, prijavljujete se automatski i za novčanu pomoć u iznosu od 30.000 dinara“, objasnio je ministar.\nOva uredba reguliše i isplatu minimalnih zarada za preduzetnike, paušalce, preduzetnike poljoprivrednike i zaposlene u mikro, malim i srednjim preduzećima koje će država isplatiti u maju, junu i julu. Po pola minimalca dobiće zaposleni u velikim preduzećima koji su dobili rešenje o prekidu rada (što nije isto kao i otkaz).\nPreduzeća i preduzetnici moraće da otvore posebne namenske račune na koji će ova sredstva biti isplaćivana. Uredba predviđa i kontrolu i sankcije za preduzeća koja su otpustila više od 10 odsto radnika a prijavila se za pomoć.\nNaime, moraće da isplate sve poreze i doprinose koji su im odloženi uz zakonsku zateznu kamatu, uz kaznu od 30 do 70 odsto primljenih direktnih davanja, a ne manje od 500.000 dinara za pravno lice, odnosno 100.000 dinara za preduzetnika.\nNa kraju, samo u jednoj rečenici se kaže da će nakon okončanja vanrednog stanja svim punoletnim građanima Srbije biti uplaćeno 100 evra u dinarskoj protivvrednosti.\nVećina mera vlade koje su manje-više poznate već dve nedelje zahvaljujući javnim istupima funkcionera pozdravljene su (uz rezervu zbog sporosti u njihovoj primeni) od strane privrede i ekonomista i uglavnom su već primenjene u drugim zemljama. Sve, osim isplate po 100 evra.\nSvi sagovornici Danasa poslednje dve nedelje od kada su javnosti predstavljene mere bez ostatka su primetili da nije trebalo svim punoletnim građanima deliti po 100 evra i to polazeći od sebe. Profesori, ekonomisti, bankari, privrednici smatraju da nema logike da oni dobiju direktnu pomoć države dok stotine hiljada ljudi žive na ivici siromaštva, primaju minimalne zarade ili će u krizi ostati bez posla.\nPravo objašnjenje zašto se ograničena sredstva iz budžeta, a videćemo da ih u stvari i nema već da će se država zaduživati, dele ovako šakom i kapom, a ne pomažu ciljano najugroženiji nismo zapravo ni dobili. Ministar finansija Siniša Mali meru objašnjava rečima „da su hteli da svi građani osete snagu države“, a predsednik Srbije Aleksandar Vučić je u emisiji na RTS-u rekao da „ne možemo ovima što su mnogo bogati da ne damo novac“.\nFiskalni savet se u svojoj oceni mera podrške privredi koja je u velikoj meri pozitivna, osvrnuo i na ovih 100 evra koji će koštati budžet oko 70 milijardi dinara ili nešto više od pola milijarde evra.\nOsim što je nepoznato ko će zapravo sve dobiti novac, da li državljani Srbije uključujući i one koji žive u inostranstvu ili rezidenti Srbije uključujući strance koji imaju prebivalište u Srbiji, u Fiskalnom savetu tvrde da predlagači ove mere nisu potrudili da objasne ekonomski ili socijalni rezon.\n„U javnim nastupima mogli smo čuti nekoliko rečenica o tome da će isplata 100 evra pogurati privredni rast ili da su svi građani Srbije zaslužili da dobiju određenu kompenzaciju za krizu. Pri tome, implicitno je zapravo priznato da mera nije antikrizna, jer je rečeno da će isplata 100 evra uslediti nakon završetka pandemije. Zašto se mera onda sada planira i svrstava u paket mera protiv ekonomskih posledica pandemije?“, pitaju se u Fiskalnom savetu i nedvosmisleno tvrde da isplata 100 evra po stanovniku nije mera koja podstiče privredni rast niti je mera socijalne zaštite.\nEfekta na privredni rast neće imati, jer trenutni problem nije nedostatak novca kod građana, već nemogućnost da se proizvodi zbog zastoja u nabavci sirovina i nemogućnosti radnika da dolaze na posao. Na strani tražnje problem je u tome što građani fizički ne mogu da odu u kupovinu, a ne zato što nemaju dovoljno para. Takođe, u krizama ljudi se odriču luksuznijih proizvoda, a okreću se egzistencijalnim potrebama.\nU analizi Fiskalnog saveta navodi se da u međunarodnoj praksi gotovo da ne postoje primeri isplata svim građanima i to bez ikakve selekcije, već se uglavnom pomoć isplaćuje najugroženijima.\n„Jedan od sličnih primera su SAD, gde će jednokratno biti isplaćeno po 1.200 dolara svim građanima koji zarađuju do 75.000 dolara godišnje (plus 500 dodatnih dolara po detetu), uz postepeno smanjivanje iznosa za građane s godišnjim prihodom do 99.000 dolara. Najveći broj zemalja nastoji da direktnu pomoć usmeri ka najugroženijim delovima populacije – nezaposlenima, samozaposlenima koji ostanu bez primanja tokom vanrednog stanja, roditeljima koji zbog zatvaranja škola moraju da ostanu kod kuće s decom, ponegde penzionerima“, ocenjuju u Savetu uz napomenu da će znatan deo tih para otići na uvoznu robu, širenje deficita i pritisak na devizni kurs.\nNi kao socijalna mera ovo nema mnogo smisla, jer bi onda trebalo da bude podeljena najugroženijima i onima koji su najteže pogođeni krizom.\nS druge strane, ovo je jedna od najskupljih mera za budžet i koštaće oko 70 milijardi dinara, odnosno 1,3 odsto BDP-a.\nI Peter Tabak, ekonomista EBRD-a, u analizi uticaja korona virusa na ekonomski rast regiona ocenio je da će ova mera podstaći potrošnju, ali samo kratkoročno.\nKori Udovički, osnivačica Centra za visoke ekonomske studije (CEVES) i bivša ministarka u Vladi Aleksandra Vučića, u svojoj analizi ocenila je da „mera koja se trenutno zove „fiskalni podsticaj“, prema kojoj se isplaćuje subvencija građanima neće imati nikakav podsticajni efekat još dugo, dok se ne osmisli način na koji će se takva isplata učiniti. Kad bude imala efekat, on će biti mali jer plaćanje imućnijim domaćinstvima, osim što je nepravedno, nema efekta. Biće ušteđen, ili u dobroj meri potrošen na uvoznu robu“, napominje ona.\nGoran Radosavljević, profesor na FEFA i potpredsednik SDS, ističe da je to mnogo novca za jednu populističku meru koji neće ispuniti funkciju, a to je pomoć najugroženijima.\n„Bolje da su za oko 100.000 domaćinstava koja primaju socijalnu pomoć dali po 200 evra. To bi iznosilo oko 20 miliona evra, em bi manje koštalo em bi više pomogli onima kojima pomoć treba“, napominje Radosavljević.\nKo uzme kredit, ne sme da deli otkaze\nMinistar finansija Siniša Mali najavio je da će danas biti objavljen i poziv Fonda za razvoj za pomoć privrednicima u održavanju likvidnosti, a do četvrtka naredne nedelje biće završen i pravni okvir za garantnu šemu za kredite privredi, odnosno preduzetnicima, mikro, malim i srednjim preduzećima.\nMali je rekao i da će prvi minimalac poslodavcima biti uplaćen u prvih 10 dana maja. Ovaj novac mogu da dobiju i preduzetnici koji su registrovali privremeni prestanak obavljanja delatnosti najranije na dan 15.03.2020. godine, rekao je Mali, dodavši da je to bilo jedno od najčešćih pitanja.\nMali je dodao i da će donacije uplaćene državi, recimo RFZO-u ili Ministarstvu zdravlja biti oslobođene PDV-a. On je odbacio i mogućnost da građani 100 evra dobiju u vaučerima, „već isključivo u novcu“.\n„Krediti za održavanje tekuće likvidnosti i nabavku obrtnih sredstava odobravaće se na rok otplate do 36 meseci, na grejs period do 12 meseci, po kamatnoj stopi od jedan odsto godišnje“, kaže ministar. Minimalni iznos kredita koji mogu podići privredna društva je 1.000.000 dinara, a preduzetnici i zadruge 200.000 dinara. Maksimalan iznos kredita za preduzetnike i mikro pravna lica je do 10.000.000 dinara, za mala pravna lica do 40.000.000 dinara, a za srednja pravna lica do 120.000.000 dinara. Ko uzme kredit, neće smeti da smanji broj zaposlenih za više od 10 odsto do kraja otplate.\nPrethodni tekstSrbija u grupi od 14 zemalja sveta sa najstrožim merama zaštite\nNaredni tekstU Srbiji završen „vikend“ policijski čas, trajao 60 sati


3D štampana fasada muzeja u Minhenu - Gradjevinarstvo.rs\nOva multifunkcionalna, prozirna fasada biće postavljena na ulazu u zgradu muzeja i obezbediće potpuno “slobodan arhitektonski dizajn” sa karakteristikama ventilacije, izolacije i zasenčenja koji su već ugrađeni u nju. 3D štampanu fasadu koja će krasiti novi ulaz u “Deutsches Museum” u Minhenu projektovale su firme David Wolferstetter Architektur (DWA), 3F Studio i Architekten Schmidt-Schicketanz und Partner GmbH, u saradnji sa timom koji je predvodio Moritz Mungenast sa Tehničkog univerziteta u Minhenu (TUM).\n3D štampana fasada muzeja u Minhenu (foto vizuelizacija nuur.nu)\nElement fasade biće širok 60 centimetara i visok jedan metar, snežnobele boje sa delikatnom svetlosnom estetikom koja difuzno isijava kroz površinu. Ćelije u okviru materijala će obezbediti stabilnost i vazduhom ispuniti šupljine u cilju dobijanja optimalne izolacije, dok će kroz tanke cevi cirkulisati vazduh i ventilisati unutrašnjost. Talastasta forma fasade će stvarati ispupčenja koja će pružati senku i zaklon od sunčeve svetlosti, dok će mikrostrukturirana površina obezbediti optimalnu akustiku. Zamišljeno je da kada ova plastična, “nisko tehnološka” fasada bude bila postavljena bude nalik mekoj, prozračnoj tkanini koja okružuje zgradu.\n3D štampana fasada muzeja u Minhenu (foto: Professorship of Architectural Design and Building Envelope / TUM)\nPreklapajuća rebrasta površina je različitog oblika poput talasa, pa je negde ispupčena a negde uvučena, varirajući u debljini, a sve u cilju dobijanja valovite forme. Omogućeno je oblikovanje fasade u zavisnosti od konteksta, pa tako talasi mogu da budu uređeni da štite fasadu od sunčeve toplote leti, i omogućavaju optimalno osvetljenje zimi.\n3D štampana fasada muzeja u Minhenu (foto: Andreas Heddergott / TUM)\nFasada dimenzija 1,6x2,8 metara testira se u glavnoj zgradi TUM-a u Minhenu, gde će senzori godinu dana prikupljati podatke kako bi pomogli arhitektama da poboljšaju idejno rešenje pre nego što izrade još jedan prototip.\nMungenast je zamislio primenu materijala kod zgrada kao što su muzeji, biblioteke, trgovački centri i sl.\nIstraživače su podržali Laboratorija za istraživanje Arhitektonskog fakulteta TUM i proizvođači 3D štampača Delta Tower i Picco 3D World.


Naslovna Republika Srpska Sabotaža izabranih gradonačelnika: Da li će se Dodikova “osveta” Banjaluci i Bijeljini...\n„Dovoljno je samo podsjetiti se prijetnji koje je Dodik izrekao one famozne postizborne noći u novembru, kada je Banjalučanima otvoreno rekao da će njegovi odbornici blokirati svaki prijedlog koji bude dolazio od novog gradonačelnika. Sada se jasno vidi realizacija tih prijetnji”, kaže Crnadak za naš portal.\n„O Bijeljini treba da se dogovara i odlučuje u Bijeljini, a ne da se čeka poziv iz Banjaluke o tome šta raditi u Bijeljini. Kad zazvoni telefon i kada se predvodnik koalicije javi na telefon, to je poziv iz Banjaluke, gdje se dobijaju direktne instrukcije kako i šta treba uraditi ovdje u Bijeljini i onda se često na sastanku čuje da je to instrukcija iz Banjaluke – uradite ovako, uradite onako”, rekao je Petrović.\n„Možda im je ovo nekakav pokušaj pripreme za pokretanje procedure opoziva gradonačelnika. Isto tako, ne isključujem mogućnost da narod, pritisnut nezadovoljstvom, izađe na ulicu kako bi bahatoj i kriminalizovanoj vlasti poručio da je bilo dosta. Teško je predvidjeti šta će se dalje dešavati, ali sam siguran da će im se sve ovo što već godinama rade vratiti s kamatom. Ovakvo pustošenje i ekonomsko uništavanje Republike Srpske jednom mora doći na naplatu”, kaže Stojanović za naš portal.\n„Ono u čemu su jedino uspjeli jeste to da su navukli bijes građana upravo na same njihove odbornike koji su prepoznati kao oni koji su zbog stranačkih interesa blokirali normalno funkcionisanje gradova. Dugoročno, ova strategija može samo njima da donese gubitak povjerenja kod građana i ništa više od toga”, zaključuje Antić, piše Moja Hercegovina.


Oko 250 evra za nov sistem grejanja\nPročitano 1446 puta\nGrađani Srbije bi za uvođenje obaveznih termostatskih ventila za radijatore mogli da plaćaju oko 250 evra po stanu prosečne kvadrature, a država će razmotriti mogućnost da im pomogne.\nNabavka će biti obavezni pri prelasku toplana na naplatu grejanja po utrošku, a vrednost jednog termostatskog ventila stručnjaci procenjuju na oko 50 evra. Po Zakonu o racionalnoj potrošnji energije, toplane moraju da predju na nov način naplate do grejne sezone 2015. godine.\n"Od 1. januara 2014. godine počinje da radi Fond za energetsku efikasnost koji će domaćinstvima, opštinama, institucijama, omogućiti kandidovanje za projekte energetske efikasnosti, a jedan od prioriteta može biti pomoć u nabavci tih ventila" rekao je za agenciju Beta pomoćnik ministra energetike Dejan Trifunović.\nPrema njegovim rečima, još je rano pričati o mehanizmima pomoći građanima, jer program finansiranja i prioriteti Fonda tek treba da se definišu, ali će ta institucija imati mogućnost budžetsko finansiranja, subvencionisanja kamatne stope i davanja garancija preko komercijalnih banaka.\nPredsednik Upravnog odbora Nacionalne organizacije potrošača Srbije (NOPS) Goran Papović kazao je za agenciju Beta da bi lokalne samouprave trebalo da utvrde pomoć gradjanima pri nabavci termostatskih ventila, pre nego što toplane u Srbiji predju na naplatu toplotne energije po utrošku.\n"NOPS je već dao predlog da gradske uprave beskamatno kreditiraju građane prilikom nabavke tih ventila" naveo je Papović i dodao da istovremeno treba rešiti problem gubitaka toplote pri transportu.\nPapović je kazao da dosadašnja iskustva gradjana, čije toplane već naplaćuju isporuku toplotne energije po utrošku, pokazuju da cena grejanja može biti veća i do 30 odsto nego ona koju su plaćali po kvadratnom metru.\nOn zamera i zbog komplikovanog načina izračunavanja utroška toplote iz koga se ne vidi jasno koliki su gubici pri transportu, čime se ti troškovi stavljaju na teret građana.\nPredsednik Upravnog odbora Poslovnog udruženja toplana Srbije Dejan Stojanović rekao je za agenciju Beta da većina toplana koje grejanje obračunava po utrošku daje i mogućnost otplate potrebnih ventila na rate, u kom slučaju je rata oko 1.000 dinara mesečno.\nStojanović je potvrdio da distributivne mreže srpskih toplana imaju i do 25 odsto gubitka energije.\n"Gubici naših toplana su od 20 do 25 procenata u distributivnoj mreži dok većina evropskih država ima gubitke ispod 15 procenata, zbog čega je prioritet njihova rekonstrukcija radi povećanja energetske efikasnosti" rekao je on i dodao da će kreditom KFW banke od 50 miliona evra 18 srpskih toplana rešiti problem distribucije energije.\nDirektor šabačke toplane Milan Stošić kazao je za agenciju Beta da iskustva pokazuju da ušteda u energentima, ali i u novcu, kod novog sistema naplate može biti i do 30 odsto.\n"U proseku je novčana ušteda 26 procenata, ali samo ako se potrošači ponašaju racionalno i ako su motivisani da štede. Sami uređaji za pojedinačno očitavanje isplate se nakon tri do četiri grejne sezone. Imamo i ekstremne situacije da su potrošači u prvoj godini uštedeli za celu investiciju, ali i one kojima su računi bili viši nego u sezonama kada je potrošnja bila zajednička" rekao je Stošić.\nStošić je naveo da se u stambenim zgradama građani masovno opredeljuju za pojedinačno merenje utroška toplotne energije, ali da je ta investicija problem socijalno ugroženim porodicama.\nU Srbiji se preko toplana greje oko 25 odsto domaćinstava.


Šešelj: Vlast nije uspela da drži postupak u tajnosti\n„Čuli smo da je prepiska Vlade i (Haškog) tribunala data na uvid javnosti, ali to još nismo našli na internetu. U ponedeljak je Zoran Krasić predao zahtev sa mojim potpisom da postupak bude javan i da se snima kamerom ali odgovor nisam dobio“, kazao je Šešelj.\nLider radikala je na konferenciji za novinare pokazao snimak na kome predsednica Demokratske stranke Srbije (DSS) Sanda Rašković Ivić zločin u Srebrenici naziva „genocidnim“.\n„Sa DSS-om i Sandom Rašković Ivić nije moguća koaliciona saradnja. Ova njena izjava o Srebrenici govori o potpunom odsustvu razuma, jer ne može ozbiljan političar da koristi termin genocid kao poštapalicu, već da prvo pročita njegovu definiciju“, kazao je Šešelj.\nŠešelj je danas ispred Višeg suda u Beogradu zapalio zastave EU i NATO.


Sjajan rezultat kik boksera iz Zaječara - Glas Zaječara\nHome Sport Sjajan rezultat kik boksera iz Zaječara\n“Fajt tim 019” iz Zaječara nastavlja sa sjajnim izdanjima i još boljim rezultatima na takmičenjima širom Srbije. Kik bokseri iz grada na Timoku učestvovali su na turniru u Nišu, a sa ovog prestižne borilačke manifestacije doneli su i tri medalje, piše Glassporta.rs.\nAleksandar Milivojević okitio se zlatom, Nikoli Petroviću u disciplini “kick light” kontakt pripalo je srebro, baš kao i Milici Nakić, dok je Uroš Canić zaustavljen u četvrtfinalu na svom prvom nastupu.\n“Zadovoljan sam zalaganjem svih takmičara, vraćamo se u našu salu da kao i do sada vredno radimo i treniramo, jer nas uskoro čekaju novi izazovi”, istakao je za “Glas sporta” Nikola Milenković, trener i predsednik zaječarskog KBK “Fajt tim 019”.\nJedna zlatna i dve srebrne medalje učinak je takmičara Kik boks kluba “Fight Team 019” iz Zaječara, koji su imali odličan nastup na “BALKANS BEST FIGHTERS” turniru u Nišu.\nVredi istaći da su Zaječarci prvi put od osnivanja kluba učestvovali i sa ženskim takmičarom u svojim redovima. Milica Nikić se nadmetala u kadetskoj konkurenciji, imala sjajan premijerni nastup i opravdala poverenje, pa se sa srebrnim odličjem vraća u Zaječar, što će biti odličan zamajac za naredne izazove.\nfajt tim 019\nPrethodni tekstOd danas pojačana kontrola saobraćaja\nStanje na putevima: Kolovozi mokri i klizavi, na planinama zimski uslovi vožnje\nSjajan rezultat kik boksera iz Zaječara 06/12/2021


Tabaković: NBS kao oslonac – Okvir\nTabaković: NBS kao oslonac\nGuvernerka Narodne banke Srbije Jorgovanka Tabaković izjavila je za RTS da je NBS tokom prethodne godine veoma brzo dovela do toga da svi u Srbiji znaju da u njoj imaju siguran oslonac i podsetila da je tokom cele godine održavan kurs prema evru u rasponu 117,50 – 117,60.\nOna je istakla i da Srbija ima u deviznim rezervama 35,65 tona zlata koje garantuju sigurnost državi, ali i svima koji s državom žele da rade, kao i da su u najtežoj godini direktne strane investicije iznosile 2,9 milijardi evra.\nKaže da su za treći moratorijum imali dovoljno vremena da s bankama dogovore da one procenjuju rizik, a da NBS regulatornim merama omogući grejs period od šest meseci, u kojem će se za svakog dužnika procenjivati koliko ima mogućnosti da nastavi s otplatom, zbog posledica koje su rezultat krize.\nJorgovanka Tabaković kaže da je NBS, za stabilan kurs, uložila milijardu i 450 miliona evra. Navodi i da javni dug iznosi 56,7 i 57,8 – „bezbedno ispod 60 procenata“.\nKragujevac: Još 75 zaraženih osoba\nDveri: Bodirogu za predsednika\nPredsednik Centralnoafričke Republike: Kripto je ključ za finansijsku uključenost\nNemački energetski gigant traži spas od vlade


Slobodan Stanisavljević (Foto Kim)\nStanisavljević kaže da mu je nagrada u Češkoj prva u profesionalnoj kik-boks karijeri. Dodaje da je konkurencija bila jaka, ali da se ozbiljno pripremao za takmičenje.\n„Ukupno je bilo 22 borca, u 11 mečeva. Bio sam spreman, jer kada krećemo na tako velika putovanja imamo ozbiljne poduhvate, ozbiljno se spremamo, vežba se dva puta dnevno. Upravo je to razlika između profesionalaca i amatera, amateri vežbaju dva do tri puta nedeljno“, rekao je Stanisavljević.\nMladog borca očekuje novo takmičenje 6. aprila u Liberecu u Češkoj, gde će se boriti za šampionsku titulu. Kaže da očekuje uzbudljivu borbu i da se nada da će ovoga puta biti i televizijskog prenosa.\nKik-boks je borilački sport koji je nastao iz borilačke veštine Mai-Tai. Iako deluje opasno, Stanisavljević kaže da je to lep sport.\n„Kik boks je jako lep sport, ljudima koji gledaju sa strane deluje kao jako opasan borilački sport. Međutim, ljudi koji se spremaju, kao mi, za profesionalne mečeve, spremni su da izdrže i istrpe jake udarce, tako da je ovo jedna lepa igra“.\nMedalje nisu strane klubu „Šakal“ čiji je Stanisavljević član. Njegovi saborci Dušan Ivanović i Nikola Kovačević su 2017/2018. osvojili srebro u VAKO svetskoj organizaciji kik-boksa. Pored toga, imaju i nekoliko vicešampionskih titula, tri državna prvenstva Srbije i još puno medalja.\nKik-boks klub „Šakal“ postoji od februara 2012. godine i trenutno ima oko 35 članova. Treninge održavaju u Lapljem Selu.\nMladi više vole sportove sa loptom\nSport je nezaobilazna aktivnost u odrastanju dece, a mladi sa centralnog Kosova uglavom biraju fudbal, košarku i odbojku.\n„Da, bavim se sportom, trenutno se bavim folklorom, kao mala sam se bavila košarkom, išla sam i na takmičenja u Kosovkoj Mitovici, ali košarka je i sada moja prva i prava ljubav“, rekla nam je četrnaestogodišnja Jovana Aleksić.\n„U slobodno vreme bavim se sportom, igram košarku i fudbal“, kazao je Marko Đukić.\n„Bavim se sportom, ranije sam igrao fudbal, a sada odbojku već dve godne. Svake subote imamo takmičenja i trenutno smo na petom mestu, naveo je u dahu Mihajlo Ristić.\nNa teritoriji opštine Gračanica trenutno funkcioniše 29 registrovanih sportskih udruženja. Od sportova prednjače fudbal i odbojka.


Potpisivanje elektornskim potpisom prema članu 37. i 38. Zakona - Uprava za sprečavanje pranja novca\nPočetna > Propisi > Stručna Mišljenja > Potpisivanje elektornskim potpisom prema članu 37. i 38. Zakona\nPotpisivanje elektornskim potpisom prema članu 37. i 38. Zakona\nDa li je prihvatljivo da stranka, imajući u vidu dužnost obveznika da utvrdi da li je stranka ili stvarni vlasnik stranke funkcioner, pribavi izjavu o imovini od stranke koja to jeste, kao i obavezu stranke da svojeručno potpiše dokumenta koja služe u navedenu svrhu, te dokumente potpiše elektronskim potpisom na elektronskom uređaju akcionarskog društva za osiguranje – računaru, tablet računaru, pametnom telefonu ili uređaju za elektronsko potpisivanje – pločici, elektronskom olovkom?\nPrema članu 37. stav 1. Zakona, obveznik je dužan da proceni rizik od pranja novca i finansiranja terorizma u odnosu na novu uslugu koju pruža u okviru svoje delatnosti, novu poslovnu praksu, kao i načine pružanja nove usluge, i to pre uvođenja nove usluge. Takođe, obveznik je dužan da proceni rizik od korišćenja savremenih tehnologija u pružanju postojećih ili novih usluga, u skladu sa stavom 2. pomenutog člana Zakona\nPrema članu 38. stav 1. Zakona, postupak utvrđivanja da li je stranka ili stvarni vlasnik stranke funkcioner obveznik uređuje internim aktom u skladu sa Odlukom o smernicama za primenu odredaba Zakona o sprečavanju pranja novca i finansiranja terorizma za obveznike nad kojima Narodna banka Srbije vrši nadzor („Službeni glasni RS“, br. 13/2018 i 103/2018 – u daljem tekstu: Odluka). Ovom odlukom propisano je da je pribavljanje pismene izjave stranke o tome da li je stranka ili njen stvarni vlasnik funkcioner – jedna od mera koje su na raspolaganju obvezniku, a koja obvezniku treba da omogući verodostojno utvrđivanje da li je stranka ili stvarni vlasnik stranke funkcioner, član uže porodice funkcionera ili bliski saradnik funkcionera. Takođe, kada je reč o pribavljanju izjave stranke, odnosno stvarnog vlasnika stranke, koja je funkcioner, član uže porodice funkcionera ili bliski saradnik funkcionera, o poreklu imovine koja je predmet poslovnog odnosa ili transakcije – Zakon u pogledu forme propisuje da se takva izjava daje u pismenom obliku.\nČlanom 7. Zakona o elektronskom dokumentu, elektronskoj identifikaciji i uslugama od poverenja u elektronskom poslovanju („Službeni glasnik RS“, br. 94/2017) propisano je da se elektronskom dokumentu ne može osporiti punovažnost, dokazna snaga i pismena forma samo zato što je u elektronskom obliku.\nUkazujemo i na dopis Ministarstva pravde 035-02-2361/2018-05 od 5. oktobra 2018. izdat na zahtev Narodne banke Srbije, u vezi s korišćenjem dinamičkog biometrijskog potpisa, o kome je, prema našem razumevanju, i ovde reč, a koji pomenutim zakonom nije izričito regulisan. U tom dopisu navedeno je, između ostalog, da takav potpis ostavlja istovetan trag na trajnom nosaču podataka (računaru, tablet uređaju, mobilnom telefonu i dr) kao i svojeručan potpis i da trajni nosač podataka predstavlja materijalnu podlogu koja je podobna za ispunjenost zahteva pismene forme.\nS obzirom na to da je u ovom slučaju i reč o novoj aktivnosti u vezi s procesima i sistemima, ukazujemo i na obaveze koje su propisane članom 37. stav 2. Zakona, i tačkom 15b Odluke o sistemu upravljanja u društvu za osiguranje/reosiguranje („Službeni glasnik RS“, br. 51/2015 i 29/2018).\nTakođe, ukazujemo na to da je tom prilikom potrebno da budu ispunjeni svi uslovi predviđeni Odlukom o minimalnim standardima upravljanja informacionim sistemom finansijske institucije („Službeni glasnik RS“, br. 23/2013, 113/2013 i 2/2017). Posebno skrećemo pažnju da je, u skladu s tačkom 21. te odluke, potrebno obezbediti postojanje operativnih i sistemskih zapisa kako bi se obezbedili neporecivost i dokazivost radnji u vezi sa pomenutim poslovima.\nTakođe, neophodno je obezbediti brisanje svih podataka sa elektronskog uređaja obveznika nakon prebacivanja potpisanog dokumenta u informacioni sistem. S obzirom da se potpisani dokumenti čuva u informacionom sistemu obveznika, potrebno je obezbediti da se prilikom inoviranja, zamene ili migriranja na drugi sistem za upravljanje dokumentima obezbedi čitljivost svih dokumenata potpisanih dinamičkim biometrijskim potpisom. Dodatno treba obezbediti nemogućnost prenosa digitalizovanog biometrijskog potpisa sa dokumenta koji je potpisan na drugi dokument, odnosno da se u unutrašnjoj formi dokumenta potpis čuva enkriptovan.


Nemci u Staroj Pazovi zbog prerade otpadnih voda › Made-in-Germany.rs\nDelegacija nemačke pokrajine Baden-Virtemberg danas je u poseti Opštini Stara Pazova radi dalje realizacije projekta izgradnje Postrojenja za preradu otpadnih voda. Projekat upravljanja otpadnim vodama, podrazumevaće izgradnju prečistača otpadnih voda i proizvodnju biogasa od koga se dobija toplotna i električna energija, saopšteno je danas iz ove vojvođanske opštine, prenosi agencija „Tanjug“.\nZa projekat je do sada završena studija izvodljivosti i opravdanosti, koju je uz podršku Ministarstva pokrajine Baden-Virtemberg pripremio Institut „ISWA“ iz Štutgarta, koji je jedan od najpoznatijih i najcenjenijih evropskih instituta. Naredna faza projekta, koji finansira Državno ministarstvo nemačke pokrajine, uz podršku ministra životne sredine, klime i energetike Franca Unterštelera, sastoji se u izradi projekta za izgradnju prečistača otpadnih voda.\nNemačka delegacija na čelu sa ministrom Unterštelerom, takođe će biti i u zvaničnoj poseti Vladi Srbije kako bi učestvovala na nekoliko značajnih sastanaka sa najvišim državnim zvaničnicima i predstavnicima Ministarstva poljoprivrede i zaštite životne sredine Republike Srbije.\nOd MiG na 01/08/2014 / Ekologija, Investicije / Ostavite komentar


PROTEST STUDENATA Bez dogovora sa Ministarstvom, saobraćaj u gradu normalizovan\nM.V.J., M. L., Tanjug\nStudenti danas nisu postigli nijedan dogovor sa Minstarstvom prosvete i najavljuju nove proteste. Studenti koji su danas krenuli u protestnu šetnju od FON-a i Fakulteta političkih nauka okupili su se ispred Ministarstva prosvete u Nemanjinoj ulici koja je jedno vreme bila potpuno blokirana. Saobraćaj u celom gradu se normalizovao.\nStudenti se okupili na Slaviji Foto: M.Jovićević Studenti su nezadovoljni usvojenim izmenama Zakona o visokom obrazovanju, a pre svega ukidanjem apsolventskog staža i manjim brojem ispitnih rokova.\nPredstavnici studenata i Ministarstva prosvete nisu danas postigli dogovor o studentskim zahtevima, a akademci najavljuju novi protest za ponedeljak 13. oktobar, ukoliko u međuvremenu dogovor ne bude postignut sa resornim ministrom Srdjanom Verbićem.\nStudenti bi sa Verbićemom trebalo da razgovaraju u četvrtak, rekao je novinarima predsednik SKONUS-a Danilo Jeremić nakon razgovora u Ministarstvu prosvete.\nOn je naveo da je tokom razgovora svako ostao na svojim pozicijama.\nPosebni savetnik ministra Milovan Šuvakov je rekao da je za Ministarstvo nerazumljivo zašto studenti sada protestuju, mesec dana nakon usvajanja zakona, te da su vrata tog resora i dalje otvorena za sve predloge.\nStudenti su počeli polako da se razilaze, javlja reporter "Blica" sa lica mesta. Saobraćaj u celom gradu je ponovo normalizovan.\nStudenti Pravnog fakulteta Univerziteta u Beogradu nisu podržali protest organizovan ispred Ministarstva prosvete jer je veći deo zahteva u nadležnosti tog fakulteta rešen, saopštio je Studentski parlament Pravnog fakulteta.\nNapominje se da su se ispred tog fakulteta danas okupili studenti ETF-a u pokušaju da pozovu studente prava u protest ispred Ministarstva prosvete.\nStudenti Pravnog fakulteta objašnjavaju da je veći deo njihovih zahteva u nadležnosti Uprave Fakulteta već rešen, a preostali manji deo upućen je, kako kažu, nadležnom Ministarstvu.\nTo je razlog, kako objašnjavaju, što studenti Pravnog fakulteta Univerziteta u Beogradu nisu podržali ovaj protest.\nDanilo Jeremić, predsednik SKONUS-a se obratio okupljenima pre nego što je ušao u zgradu Ministarstva.\n- Svi studenti su ujedinjeni, a Ministarstvo lažnim informacijama želi da razjedini studente. Ne može zakon da se donosi ako se ne pita 240.000 studenata. Ako ne ispune zahtev, imaćemo veliki protest 15.oktobra - najavio je Jeremić.\nPredstavnici studenta su oko 13. 30 sati započeli pregovore sa Ministrastvom prosvete.\nVIDEO > Studenti blokirali Slaviju:\nGrupa studenta je nakon grupisanja na Slaviji oko 13 sati krenula da se spušta niz Resavsku ulicu ka Ministrastvu prosvete gde su ih već čekali studenti sa transparentima.\nStudenti su se uz povike "Lopovi, Lopovi" i zvuke "Marša na Drinu" pre toga na kratko zaustavili u Nemanjinoj ulici ispred PIO fonda.\nTramvajski saobraćaj se odvija otežani, pošto tramvaji saobraćaju alternativnim trasama, ali se u većem delu grada saobraćaj polako normalizuje, dok su Resavska ulica i Slavija i dalje zatvorene za saobraćaj.\nViše od 1.000 studenta okupilo se ranije danas na Slaviji držeći transparente “Ko rano rani - samofinansiranje” i “Znanje nije roba”\nSaobraćaj u pravcu Slavije je obustavljen od podneva. Ulica kralja Milana je zatvorena, vozila se preusmeravju u pravcu Skupštine gde su se sad stvorile velike gužve. Saobraćaj se usporeno kreće u Takovskoj ulici i Kneza Miloša.\nJedan od zahteva studenta je da im se produži apsolventski staž, kao i da bude besplatan.\nStudenti Fakulteta Političkih nauka podržavaju proteste.\nMinistar Šarčević posetio Studentski grad i simbolično zasadio prvo od 300 stabala


U Užicu najveći pad cena novogradnje - Radio Luna\nU Užicu najveći pad cena novogradnje\nTrendovi Zlatiborski okrug\nU Srbiji najskuplji kvadrat 7.800 evra, najskuplja kuća milion i po\nNajveći pad cena novogradnje je zabeležen u Užicu, dok je u Vranju ostvaren najveći rast cene kvadrata novogradnje. Novi Pazar i Prokuplje beleže najveći rast cena kvadrata nepokretnosti u starogradnji u Srbiji, prenosi RTS. U glavnom gradu, u odnosu na isti period prošle godine, za osam odsto su skočile cene kvadratnog metra stana u novogradnji u Novom Beogradu i na Čukarici.\nU prvoj polovini 2018. godine u Srbiji je nove vlasnike dobilo 48.000 nepokretnosti, a ukupna novčana vrednost tih kupoprodajnih ugovora iznosi čak 1,6 milijardi evra, što je 23 odsto više u odnosu na isti period prošle godine kada je to bilo 1,3 milijarde, prenosi Tanjug.\nObim prodaje povećan je za 15 odsto u odnosu na isti period prošle godine kada je sklopljeno 41.500 kupoprodajnih ugovora, a uz rast tržišta nepokretnosti u Srbiji rastu i cene nepokretnosti, saopštio je Republički geodetski zavod. Kako se navodi, više od polovine tog novca obrne se na tržištu Beograda i to je 830 miliona evra.\nOd ukupnog trgovanja nepokretnostima, 60 odsto se odvija u Vojvodini i Beogradu, iako na tom području živi manje od 50 odsto stanovnika naše zemlje.


RTCG - Radio Televizija Crne Gore - Nacionalni javni servis :: Svijet :: Junker operisan, neće moći na sastanak G7\nPREDSJEDNIK EK NA OPORAVKU 19. 08. 2019. 14:25 >> 14:25 0\nPREDSJEDNIK EK NA OPORAVKU\nJunker operisan, neće moći na sastanak G7\nPredsjednik Evropske komisije Žan Klod Junker uspješno je operisan tokom vikenda i nalazi se u bolnici na oporavku, saopštila je Evropska komisija.\nJunker je prošle nedjelje zbog medicinskih razloga prekinuo odmor u Austriji. On je hitno prebačen u Luksemburg na operaciju odstranjivanja žućne kese, saopštili su u Briselu.\n"Operacija je sprovedena tokom vikenda i bila je uspješna. Predsjednik se nalazi u bolnici na oporavku. Doktori su mu zabranili putovanja, tako da neće moći da prisustvuje sastanku G7 sljedećeg vikenda", izjavila je portparolka Evropske komisije Nataša Barto.\nU Komisiji navode da će Junker kontaktirati predsjednika Francuske Emanuela Makrona i predsjednika Evropskog savjeta Donalda Tuska povodom sastanka G7 koji se od 24. do 26. avgusta održava u Biaricu u Francuskoj.\nU Briselu dodaju da na sastanku najrazvijenih ekonomija svijeta, koji se od 2014. godine održava bez Rusije, neće biti zamjene za Junkera, odnosno da je i ranije bilo slučajeva da je EU bila predstavljena samo predsjednikom Savjeta ili Komisije.\nUrsula fon der Lajen odala priznanje Junkeru\nTramp neće uvesti carine na uvoz evropskih automobila\nJunker otvoren za zahtjev o odgađanju Bregzita\nUjedinjenja na Zapadnom Balkanu bi štetila EU\n12. 06. 2019. 2


Luis Adrijano dobio konkurenciju: I Peruanac ne zna za fer-plej /video/\nIzvesni Piero Alava, fudbaler Sezar Valjeha iz Perua, verovatno se divio potezu poznatijeg kolege Luisa Adrijana iz Šahtjora kada je na meču sa Unionom izveo sličan potez vredan prezira.\nPrilikom jedne intervencije, golman Uniona povredio se legavši na travu kako bi time pokazao sudiji da prekine igru.\nDotrčao je i njegov saigrač koji je krenuo da ispuca loptu u aut kada je Alava naleteo, podmetnuo nogu i sproveo je u mrežu!\nŠto je najluđe, gol je priznat a Alava se gestikulacijama pravdao da cilj opravdava sredstvo.\nDefanzivac Uniona je prišao svom golmanu i krenuo da ispuca loptu kako bi mu se ukazala pomoć, međutim, bahati Alva je pritrčao, podmetnuo nogu i lopta je završila u mreži.\nJužnoamerička fudbalska konfederacija (KONMEBOL) odlučila je da će se odloženi revanš finala Kopa Libertadores između River Plate i Boke juniors odigrati u Madridu, a onda je usledilo pravo čudo: za kupovinu ulaznica se prijavilo više od 150.000 navijača.\nLegendarni argentinski fudbaler Dijego Maradona smatra da bi njegov sunarodnik Maurisio Poketino trebalo da preuzme "najveći klub na svetu" Boku Juniors.


Šta znači socijalno preduzetništvo?\nU Senti je održan dvodnevni seminar na temu „Promocija socijalnog preduzetništva u Srbiji i Mađarskoj”.\nCilj organizatora je da nakon ove obuke socijalno ugroženi ljudi mogu pokrenuti sopstveno preduzetništvo, da razviju svoj brend i time zarade novac. Učesnicima je predstavljeno kako se može osnovati socijalno preduzeće, i na koji način ga razvijati, a upoznati su i sa konkursnim mogućnostima.\nMeđu socijalno ugrožene spadaju trudnice, majke sa bebama i starije osobe. O ovim mogućnostima Terezija Šandor, predsednica Udruženja „Živi svoj život”, rekla je sledeće: „Želimo da osnažimo ljude, da steknu takvo znanje, koje će im kasnije pomoći. Prvenstveno mislim na starije ljude, koji ne umeju korisno iskoristiti svoje vreme. Ovde možemo saznati kako da nagovorimo starije osobe na aktivnosti sa kojima mogu zaraditi novac.”\nPrema rečima organizatora važno je da učesnici steknu i praktično znanje. „Nakon obuke u toku septembra organizovaćemo studijsko putovanje, kada će učesnici imati prilike da sve vide i u praksi. Starije žene će videti kako mogu izraditi proizvode starih zanata i prodati ih na pijaci” - rekao je Atila Veres, organizator programa.\nProjekat realizuju Mađarsko-srpska trgovinska i industrijska komora i Poslovni inkubator Doo Senta u okviru IPA programa prekogranične saradnje Mađarska-Srbija.\nPoslovni inkubator Doo Senta\nKostolanji i društveni mediji\nŠta bi tvitovao, vlogovao ili blogovao na društvenim mreži Kostolanji 2020-e? - to je tema za takmičenje đaka u okviru manifestacije "Dani Dežea Kostolanjija". Radovi se primaju do 20. marta.


Socijalno preduzetništvo na konferenciji FINIZ 2018 – Smart kolektiv\nSmart kolektiv > Aktuelnosti > Socijalno preduzetništvo na konferenciji FINIZ 2018\nSocijalno preduzetništvo na konferenciji FINIZ 2018\nBeograd, 7. decembar 2018. – Ivana Stančić, menadžerka programa Socijalnih inovacija u Smart kolektivu, bila je učesnik međunarodne naučne konferencije FINIZ 2018 u Beogradu. Konferencija okuplja priznate domaće i međunarodne eksperte u oblasti finansijskog izveštavanja, računovodstva i revizije, kao i preduzetništva i primenjene ekonomije uopšte.\nIvana je bila jedan od govornika na panelu Uloga finansijskog i nefinansijskog izveštavanja u odgovornom poslovanju. Neke od tema o kojima se govorilo na panelu su: finansiranje socijalnih preduzeća u Srbiji, socijalno preduzetništvo kao model ekonomskog osnaživanja mladih ljudi u riziku, kao i pozitivni primeri održivosti socijalnih preduzeća u postojećim zakonskim okvirima. Panel je bio posvećen mladima, te se publika uglavnom sastojala od učenika/studenata srednjih škola i fakulteta.\nPored Ivane Stančić, na panelu su učestvovali još i Vladimir Jovanović iz Erste banke, Miodrag Nedeljković iz Inicijative za razvoj i saradnju (IDC), i Jelena Srnić Nerac iz socijalnog preduzeća Dok Tok.


TENDER ZA OPISMENJAVANJE NAPREDNJAKA\nSrpska napredna stranka, koju zastupa Vođa Aleksandar Vučić, donela je 1. aprila 2016. godine\no raspisivanju tendera za nabavku diploma srednjih i viših škola i diplome fakulteta i doktorata za funkcionere Stranke.\nU cilju opismenjavanja funkcionera Srpske napredne stranke, a po odluci Vođe, kupuju se diplome srednjih stručnih škola za članove koji su zbog ometenosti u razvoju prekinuli školovanje. Kao ponuđači za prodaju 350 diploma srednjih škola mogu konkurisati Radničku univerziteti i Narodni univerziteti. Kao kompenzacija za izdate diplome, ustanove će biti oslobođene plaćanja poreza i komunalnih taksi.\nZa opismenjavanje direktora javnih i komunalnih preduzeća, po ovlašćenju Vođe, Srpska napredna stranka kupuje 250 diploma viših, visokih škola i fakulteta. Ponuđač mora vlasniku diplome omogućiti da do diplome dođe u roku od jedne godine, od dana upisa. Prednost imaju fakulteti u okviru večernjih i prepisnih univerziteta iz Beograda, Novog Sada i Novog Pazara. Plaćanje po izdavanju diplome, najviše do 1.000 evra.\nZa narodne poslanike, ministre, pomoćnike ministara, državne sekretare i ambasadore iz redova SNS-a po ovlašćenju Vođe Srpska napredna stranka raspisuje tender za kupovinu 75 doktorskih disertacija. Prednost imaju večernji univerziteti.\nKandidati za dobijanje diploma fakulteta i doktorata moraju prethodno da se konsultuju sa ranijim nosiocima ovih univerzitetskih zvanja. Diplomci će dobiti instrukcije od predsednika Republike Tomislava Nikolića na koji način da nauče kako se zove fakultet na kojem su diplomirali, njegovu lokaciju, da znaju da dođu do fakulteta, da nauče imena dekana, i najmanje deset profesora. Kandidati za doktorske disertacije obavezno se moraju konsultovati sa Jorgovankom Tabaković, koja će objasniti kako da nauče naziv svoje doktorske disertacije, koliko ima strana, naziv fakulteta i imena članova ispitne komisije. Oni kandidati koji po skraćenom postupku žele i diplomu fakulteta i doktorsko naučno zvanje, obavezno moraju da se konsultuju sa Nebojšom Stefanovićem, od koga mogu naučiti kako se fakultet upisuje na trećoj godini studija, a završava za deset meseci, a zvanje doktora nauka stiče za dve godine.\nTroškove dobijanja diploma snosi SNS, a Vođa određuje kandidate koji će ih dobiti.\nPrijave na tender se podnose usmeno Vođi.


Obezbedite adekvatnu izolaciju u stanu - Prozori + Vrata\nSigurnosna vrata Obezbedite adekvatnu izolaciju u stanu\nDobra i kvalitetna zvučna izolacija u stanu je od izuzetnog značaja za smanjenje nivoa buke, pri čemu se jedinstvenim načinom dodatno štedi energija. Ušteda energije takođe znači dobru toplotnu izolaciju. Zvučna izolacija se može ugraditi na prozore i vrata stana. Stanovi su prostori u kojima usled česte gradnje tankim zidovima, nekvalitetnim prozorima i vratima, buka i prenos glasova predstavlja problem. Usled renoviranja stana, neophodno je zameniti dotrajale prozore i ugraditi nova sobna vrata, pri čemu je odabir materijala presudan za kvalitet i nivo buke. Nakon utvrđivanja pravca iz koga buka najčešće dopire, predlaže se adekvatna zamena i ugradnja nove stolarije.\nNa koji način amortizovati buku u stanu\nPostoje uobičajne stvari za smanjenje nivoa buke u životnom prostoru, one podrazumevaju zamenu vrata i prozora kao i postavljanja dodatne izolacije na zidovima prostorija. Prema značenju, buka je svaki nepoželjan zvuk koji čujemo, pri čemu određeni nivo buke može predstavljati narušavanje kvaliteta i mira života. U životnom prostoru tišina nije uvek prijatna i ona nije sastavni deo našeg života ali neželjeni zvukovi u stanu mogu dovesti do smanjene opuštenosti našeg tela.\nNivo buke se meri kroz decibele odnosno skalu koja podrazumeva jačinu i energiju nastalog zvuka. Radi poređenja stepena nivoa buke, najčešće se kombinuju primeri dve pojave. Tokom mirnog sna i ujednačenog disanja, može se izmeriti nivo buke do vrednosti 10 decibela, dok šapatom nastaje jačina 20 decibela. Energija koju stvara upaljeno vozilo može produkovati jačinu 120 decibela. Na osnovu navedenog, stvara se jasan opseg raspona i prenosa nivoa buke.\nU životnom prostoru naročito stambenim zajednicama, postoje brojna rešenja za sprečavanje nepoželjno jakih glasova i zvukova. Za stan je potrebno odabrati kvalitetna sobna vrata, naročito za dečiju spavaću sobu, kako bi se obezbedio miran san najmlađim članovima porodice. Kvalitet sobnih vrata svakako diktira materijal od koga su izrađena, sa obaveznom ispunom između frontova. Ispuna je od staklene vune sa ugrađenom metalnom konstrukcijom koja odlično amortizuje lupanje vratima. Sigurnosna vrata su najbolje rešenje za ulaz u životni prostor.\nPoštovanjem kućnog reda u stambenim prostorijama, obezbedićete sopstveni i mir za drage komšije. Paljenje uređaja koji produkuju buku tokom noći, svakako nije poželjno. Glasna muzika za vreme odmora u periodu od 15 do 17 časova takođe nije poželjna na osnovu kućnog reda zgrade.\nOsnovna uloga kućnog reda stambenih zajednica\nU svakoj stambenoj zajednici postoji jasno definisan i zakonom propisan kućni red, koga se svi stanari zgrade moraju pridržavati. Upravnik zgrade na osnovu izvršenih uplata od strane stanara poseduje namenski račun za čišćenje i održavanje zajedničkih prostorija. U svrhu zaštite stanara ulazna vrata zgrada obično imaju ugrađena sigurnosna vrata. Njihovom ugradnjom obezbeđuje se mir i sprečavaju eventualne provale i obijanja.\nUpravljanje zgradom poseduje jedinstveni oblik uređenja koji nazivamo kućni red. Kućni red je na najvišem nivou podržan od stane nadležnih državnih institucija. Na osnovu odluke i donetih stavki za pravilno ponašanje svih stanara, određeni su sati u kojima nivo buke stambene zajednice ne sme biti veći od 100 decibela. Iako u stambenim zajednicama živi puno porodica sa malom decom, kao komšije ipak trebamo biti tolerantni kada u kasnim satima čujemo glasni plač beba.\nPrethodni tekstALUMIL proizvodni centar u Srbiji\nSledeći tekstDynamicRoll self-repairing sistem


Tadić i Fratini: Odnosi dve zemlje na visokom nivou\nPredsednik Srbije Boris Tadić razgovarao je danas sa italijanskim ministrom spoljnih poslova Frankom Fratinijem. Predsednik Tadić i ministar Fratini su ocenili da su odnosi dve zemlje na visokom nivou, navodi se u saopštenju iz predsednikovog kabineta.\nPredsednik Tadić je podsetio da je ministar Fratini podržao liberalizaciju viznog režima i reformu policije u Srbiji, što je, kako je dodao, dokaz da veruje u iskrene namere naše zemlje da postane punopravna članica EU.\nPredsednik Srbije je zahvalio svom sagovorniku na velikoj podršci Italije evropskim integracijama Srbije. Ministar Fratini doputovao je večeras u dvodnevnu posetu Srbiji, gde će, prema najavama, voditi razgovore o evropskim integracijama i saradnji u regionu, prenosi Beta.\nZa sutra je predviđen susret Fratinija sa ministrom spoljnih poslova Vukom Jeremićem i potpredsednikom vlade zaduženim za evropske integracije Božidarom Đelićem. Akcenat u tim razgovorima, uz evropske integracije, biće stavljen na regionalnu saradnju uoči samita u Sarajevu koji će biti održan 2. juna.


Hor koji je proneo ime Valjeva u monografiji koja je u pripremi | VAmedia - info portal\n05/06/2019 05/06/2019 Нема коментара на Hor koji je proneo ime Valjeva u monografiji koja je u pripremi\nNekadašnji članovi Omladinskog hora Abršević žele da dokumentuju i ovekoveče svoje uspehe u monografiji, koja bi bila od značaja za njihovu ličnu, ali i za arhivu kulture grada Valjeva. U to ime javno pozivaju sve građane i bivše članove hora koji poseduju relevantna dokumenta (slike, novinske članke, plakete) o uspesima hora na domaćoj i inostranoj sceni, naročito tokom osamdesetih godina, da se jave na telefon 060 4411878 ili na e-mail adresu krunicfoto@gmail.com. Fotografija svakog novog dokumenta ce upotpuniti sadržajnost monografije uz neizmernu zahvalnost horista.\nOmladinski hor Abrašević osnovan je 1984. godine i od samih početaka bio je pod umetničkim rukovodstvom dirigenta profesora Dragana Vasiljevića. Već u svojim ranim godinama postojanja, tačnije od 1986. do 1992. godine, hor je proživeo svoje zlatno doba i u tom periodu osvojio je jednu srebrnu i pet uzastopnih zlatnih plaketa na republičkom takmičenju u Novom Pazaru. Zato je kasnije i bio proglašen za najuspešniji hor u višedecenijskoj istoriji ovog takmičenja. U svom zlatnom dobu hor je svojom pesmom ispratio brojne gradske manifestacije i imao zapažene uspehe na jugoslovenskoj i na internacionalnoj horskoj sceni. Tako je na visokoprestižnom svetskom takmičenju u Debrecinu (Mađarska) 1988. godine osvojio drugo mesto, kao i na saveznom takmičenju u Celju (Slovenija) 1989 god, gde je osvojio najveći broj poena, što je tada bilo dovoljno za srebrnu plaketu. Hor može da se pohvali i time da je predstavljao Jugoslaviju na proslavi dvestogodišnjice Francuske buržoaske revolucije u Marselju (Francuska)1989. godine, gde je kao jedini amaterski, nastupio u društvu profesionalnih horova iz nekoliko evropskih zemalja. 1990. godine bio je i gost Sittard-a u Holandiji, gde je održao više koncerata u tom, tada sa Valjevom, zbratimljenom gradu.\nRaspad Jugoslavije, ratno okruženje i ekonomske sankcije prekinuli su uspone valjevskog hora i njegovo zlatno doba se završilo 1992. godine nastupom u Nišu na Jugoslovenskim horskim svečanostima. Nakon toga je splasnuo i horski entuzijazam i interesovanje mladih za horsku muziku u našem gradu.\nMeđutim hor je zahvaljujući upornosti profesora Vasiljevića nastavio sa radom. Nastupi u inostranstvu su izostali, ali su bili redovni u Valjevu, a povremeno i van njega; na primer na Horskim svečanostima u Nišu 1994. godine i na takmičenjima u Novom Pazaru gde su osvojene još po jedna srebrna 1993. i 1997, a 1995. i jedna zlatna plaketa. Kada je početkom dvehiljaditih ugašeno republičko takmičenje u Novom Pazaru, hor je tri puta nastupio na festivalu omladinskih horova u Novom Sadu. 2009 godine obnovljen je mešoviti Gradski hor Abrašević u kome pored srednjoškolaca pevaju i pojedini članovi nekadašnjeg Omladinskog hora, kao i drugi ljubitelji horske muzike, a u međuvremenu se Omladinski hor ugasio. Gradski hor je 2016. imao zapažen nastup na beogradskom festivalu „Horovi među freskama“, 2017. na „Mokranjčevim danima“ u Negotinu i 2018. na internacionalnom takmičenju u Ohridu (Severna Makedonija), gde je osvojio treću nagradu. Hor održava i svoje redovne godišnje koncerte u Valjevu, kao i nastupe na Tešnjarskim večerima i drugim gradskim manifestacijama.\nSa ciljem da obeleže 30 godina od prve zlatne plakete i izlaska na internacionalnu scenu, nekadašnji članovi Omladinskog hora Abrašević inicirali su oktobra 2017. godine svoje okupljanje i jubilarni koncert koji je održan u prepunoj Sali Valjevske gimnazije. Na koncertu je učestvovalo pedesetak pevača koji danas žive u različitim gradovima Srbije i u inostranstvu. Među njima su bili i oni, koji su u međuvremenu napravili značajne nacionalne i internacionalne muzičke karijere poput Marijane Mijanović, kontraalta svetskog glasa i Vladimira Andrića, baritona Opere Narodnog pozorišta u Beogradu. Nakon ovog jubilarnog koncerta, a sa ciljem da dokumentuju i ovekoveče svoje uspehe, nekadašnji horski članovi su inicirali i pisanje horske monografije, u vezi sa kojom se ovim putem i obraćaju javnosti grada Valjeva.


12/08/2017 - Ozonpress :: internet portal\n//12 avgusta, 2017\nJako nevreme, praćeno velikom količinom grada, zahvatilo je u toku dana područja oko Čačka, Topole i Aranđelovca. Šteta u voćnjacima i baštama. Očekuje se nestabilno vreme sa lokalnom pojavom vremenskih nepogoda, kažu u RHMZ-u. E, sad više nije vrućina… 🙁...\nLider političke organizacije „Otpor beznađu“ i osnivač Pokreta za neutralnost Crne Gore Marko Milačić poručio je, u intervjuu Novom Standardu, da je Crna Gora dio sistema atlantističkog porobljavanja. U intervjuu je bilo riječi i o brojnim drugim aktuelnim pitanjima...\nCena samo osnovnog kompleta za osnovce kreće se između 7.000 i 13.000 dinara, rančeva od 2.500 do 16.000 dinara, a na to treba dodati i troškove za jesenju garderobu Školarci u Srbiji za manje od mesec dana ponovo će sesti u školske klupe, a njihovi roditelji se već sada hvataju...\nPoslednjih nekoliko dana pojačana je kontrola saobraćaja i u samom gradu. Kako smo saznali u PU Čačak, i policajci u civilu vrše kontrolu saobraćaja i kažnjavaju vozače koji krše propise. Tako je u na lokaciji od kružnog toka do Solida poslednjih dana patrolirao saobraćajni...


Рубрика: Актуелно, Свет Аутор: Преузето 447 пута прочитано Датум: 7.02.2008 Одштампај\n“Mislim da je sada obnovljena debata o budućem statusu Kosova unutar same administracije predsednika Buša… i da nezavisnost nije neizbežna” rekao je bivši američki ambasador u UN, Džon Bolton, u razgovoru sa kolegom Brankom Mikašinovićem. Bolton se prvo osvrnuo na svoj nedavno objavljeni komentar pod naslovom ”Upozorenja o Kosovu”.\nBolton: Ko-autori tog teksta, objavljenog nedavno u listu ” Vašington Tajms”, bivši američki ržavni sekretar, Lorens Iglberger, i bivši pomoćnik sekretara za odbranu, Piter Rodman, zastupaju određena spoljnopolitička gledišta u republikanskoj stranci, dok su moja gledišta nešto drugačija, što pokazuje da je širi krug ljudi zabrinut zbog mogućeg prevremenog priznanja nezavisnosti Kosova.\nJoš uvek imate brojne ljude u administraciji, koji ne podržavaju politiku automatskog priznavanja nezavisnosti Kosova. Mislim da je sada ta debata obnovljena unutar same administracije, a nadam se, i u ministarstvima inostranih poslova evropskih zemalja. Naravno, teško je predvideti ishod te debate pošto se iznose oprečna mišljenja, ali nije više u pitanju samo Stejt department, koji je poslednjih 15 godina na neki način u tom pogledu bio na automatskom pilotu. Ne mogu da predvidim ishod te debate, ali znam da je ona obnovljena.\nBolton: Mnogi su, posebno u Evropi, zabrinuti zbog mogućeg presedana koji bi bio uspostavljen nezavisnošču Kosova, a koji bi se odnosio na delove njihovih teritorija, mada mnogi, u SAD i Evropi, opet smatraju da takvo razmišljanje nije legitimno, što ih navodi da uskrate podršku nezavisnost Kosova. Međutim, teritorijalno pitanje svake pojedinačne zemlje je jedinstveno.\nStoga je sada aktuelno pitanje kako rešiti takve sporove, što zavisi od specifičnih okolnosti. Po mom mišljenju, glavni problem sa kojim smo suočeni je kako obezbediti stabilnost na Balkanu. Videli smo posledice nestabilnosti poslednjih 15 godina I šire tokom 20. veka. Dakle, rizik prevremenog priznavanja nezavisnosti Kosova, koja bi bila nametnuta Srbiji, predstavlja podsticanje dalje nestabilnosti na Balkanu od čega bi trebalo da se zaštitimo.\nGlas Amerike: Šta bi se moglo učiniti u ovom trenutku da se odloži ili spreči proglašenje nezavisnosti Kosova? Mislim da su za nas mnoga druga pitanja daleko važnija u bilateralnim odnosima sa Rusijom od Kosova i da bi nezavisnost Kosova dovela do nepotrebne destabilizacije balkanskog regiona.\n« « Претходне вести: Vlada pred padom\nНаредне вести: Niki Lauda traži od Velje dozvolu za sletanje » »


Konferencija Republičkog zavoda za statistiku Konferencija Republičkog zavoda za statistiku – Personal magazin\nRepublički zavod za statistiku Srbije održaće konferenciju „Na putu od istraživanja strukture rashoda i prihoda poslovnih subjekata do input-autput tabela“ u ponedeljak, 30. juna, u 10 časova, u Klubu poslanika,…\nRepublički zavod za statistiku Srbije održaće konferenciju „Na putu od istraživanja strukture rashoda i prihoda poslovnih subjekata do input-autput tabela“ u ponedeljak, 30. juna, u 10 časova, u Klubu poslanika, Tolstojeva 2.\nTom prilikom biće predstavljeni rezultati istraživanja “Strukture rashoda i prihoda poslovnih subjekata u Republici Srbiji”, koje je sprovedeno u okviru projekta IPA 2011 „Direktni grant za usklađivanje statističkog sistema Republike Srbije sa evropskim statističkim sistemom“.\nIstraživanjem su prikupljeni podaci na osnovu kojih je moguće sagledati strukture inputa i autputa proizvodnog procesa svih delatnosti nacionalne ekonomije. Oni predstavljaju osnovu za obračun proizvodnih i tehničkih koeficijenata neophodnih za izradu inicijalnih tabela ponude i upotrebe i\ninput- autput tabela.\nTabele ponude i upotrebe i input-autput tabele predstavljaju nezaobilazne i nezamenljive instrumente za makroekonomsku analizu, koncipiranje, monitoring i evaluaciju ekonomskih i strukturnih politika.\nPored rezultata pomenutog istraživanja, sastavni deo konferencije biće i okrugli sto „Bruto domaći proizvod danas i sutra“.\nOkruglom stolu prethodiće predstavljanje rezultata rada na reviziji bruto domaćeg proizvoda (BDP), razmatranje razloga revizije i uticaj rezultata revizije na nivo BDP-a.\nPredstavnici medija koji su zainteresovani za praćenje konferencije treba da potvrde dolazak na imejl [email protected] ili na broj telefona 011/240-12-84.\nKonferencija Republičkog zavoda za statistiku was last modified: June 29th, 2014 by Redakcija


CG sposobna da se odupre pokušajima destabilizacije - GlasCG\nGlasCG GLAVNA CG sposobna da se odupre pokušajima destabilizacije\nPosted on 03/06/2020 by glascg\nAmerička senatorka Suzan Kolins osudila je kampanju dezinformacija kojom je izložena Crna Gora, izražavajući podršku za riješenost Crne Gore da svoj dalji razvoj zasniva na zapadnim demokratskim vrijednostima, saopšteno je iz Vlade nakon sastanka potpredsjednika Vlade Zorana Pažina sa kongresmenkom Šeli Pingri i senatorima Benom Kardinom i Kolins u Vašingtonu.\nPažin je naglasio da je Crna Gora odlučna i apsolutno sposobna da se odupre svim pokušajima destabilizacije, izražavajući uvjerenje da će dijalog koji je otpočeo sa predstavnicima Mitropolije crnogorsko-primorske dati odgovor na sva nerazumijevanja u rješavanju ovog unutrašnjeg pitanja Crne Gore i staviti tačku na sve pokušaje zloupotrebe vjerskih osjećanja građana.\nPotpredsjednik Vlade tokom susreta kazao da je najviši prioritet Vlade Crne Gore je sprovođenje reformi kojima podižemo kvalitet života građana i ispunjavamo obaveze za članstvo u Evropskoj uniji, pokazujući time da Crna Gora zaslužuje da bude prepoznata kao uzor drugim državama našeg regiona koje slijede proevropski kurs.\nPažin je naglasio da se u vođenju svoje državne politike Crna Gora bez dvoumljenja rukovodi zapadnim demokratskim vrijednostima, zbog čega je danas punopravna članica NATO-a i na putu da postane prva naredna članica Evropske unije.\nKongresmenka Pingri, koja je kopredsjedavajuća Crnogorskog kokusa u američkom Kongresu, ukazala je na značaj posjete potpredsjednika Pažina za bolje razumijevanje izazova sa kojima se Crna Gora suočava, ali i za informisanje o pozitivnim dešavanjima u zemlji.\n„Tu smo da podržimo vašu zemlju i očuvanje njenih demokratskih vrijednosti, naročito u vašem regionu, i radujemo se novim prilikama da vam budemo od pomoći“, naglasila je Pingri.\nPrimjenom Zakona o slobodi vjeroispovijesti, pojasnio je potpredsjednik Pažin, Crna Gora će nakon 14 godina nezavisnosti najzad uvesti pravni red u oblast odnosa države sa vjerskim zajednicama, afirmišući građanski koncept moderne države zasnovane na vladavini prava, poštovanju različitosti i sloboda svih građana, bez obzira na vjersku i nacionalnu pripadnost.\n“Senatorka Kolins je osudila kampanju dezinformacija kojom je izložena Crna Gora, izražavajući podršku za riješenost Crne Gore da svoj dalji razvoj zasniva na zapadnim demokratskim vrijednostima”, navodi se u saopštenju.\nSenator Kardin je pozdravio odgovornu ulogu i doprinos Crne Gore, kao partnera SAD i članice NATO-a, u očuvanju međunarodnog mira i stabilnosti, a naročito u afirmaciji zapadnih demokratskih vrijednosti na Balkanu.\nTokom susreta Pažina sa američkim zvaničnicima bilo je riječi i o dijalogu koji Vlada vodi sa predstavnicima civilnog društva i medija u Crnoj Gori.\n“Potpredsjednik je ocijenio da ovaj dijalog, koji se vodi na inicijativu premijera Markovića, pokazuje da u crnogorskom društvu postoje ozbiljne progresivne snage, koje su spremne da bez obzira na razlike, sarađuju i zajedno sa Vladom stvaraju novu vrijednost u interesu evropske budućnosti Crne Gore”, zaključuje se u saopštenju.\nPodgoričanin platio nepostojeći stan 33.000 eura\nRekonstrukcija Arhiepiskopske palate u Starom Baru


pink.rs | Vesić: Teodorović crta metu na čelu čoveka koji peva za Beograd\nZamenik gradonačelnika Goran Vesić osudio je danas "prozivke" na Tviteru na račun muzičara Momčila Bajagića Bajage, navodeći da je to crtanje mete na čelo čoveku koji peva za svoj Beograd, kao i da svi, koji kažu da je dobro nešto što se dešava u zemlji, prolaze kroz harangu na društvenim mrežama.\nProfesor Dušan Teodorović postavio je na svom Tviter profilu sliku muzičara koji su pevali na manifestaciji "Beogradska zima", uz reči: "Bajaga, nemoj da bude posle da si samo radio svoj posao. Ne, ne, pevao si na Vesićevim koncertima, slikao se i podržavao moderne varvare".\n-To je ružna prozivka Dušana Teodorovića, profesora za koga smo nedavno saznali da je nezakonito vraćen na fakultet. To je stavljanje mete na čelo čoveku koji je pevao za svoj Beograd, koji je pevao i ranije za Beograd, koji je beogradski umetnik - rekao je Vesić.\nOn je dodao da Bajaga nije jedini, te da su prozivke trpeli i Miki Manojlović, Nenad Jezdić, Aja Jung, Ivan Tasovac...\n- Svako ko je umetnik i na bilo koji način je podržao Aleksandra Vučića, doživeo je harangu i ono što sada doživljava Bajaga. To samo pokazuje kako oni vide društvo i politiku - rekao je Vesić.\nKako kaže, deo opozicije društvo vidi kao aparthejd - da su ljudi koji podržavaju Vučića, ljudi nižeg reda, nemaju pravo ni da organizuju koncert, ni da ih bilo ko podrži, da Aleksandar Vučić nema pravo da dobije podršku bilo koga, dok oni, kaže Vesić, imaju pravo da osuđuju bilo koga ko izrazi slobodno mišljenje.\nKada Miki Manojlović, Emir Kustrica, Nenad Jezdić ili Goran Bregović ne podrže Vučića, već kažu, kao i nedavno akademik Dragoslav Mihailović, nešto pozitivno za Vučića ili nešto što se dešava u zemlji, onda su oni botovi, prozivaju se, prolaze harangu na društvenim mrežama - rekao je Vesić.\nTo je, kaže, metod rada Dragana Đilasa.\nVesić o incidentu na Košutnjaku: Skandalozna seča drveća\nVesić o konferenciji za novinare SzS: Danas su se ispred Skupštine grada okupili neradnici i oni koji su upropastili Beograd\nVesić: 'Vrabac servis' biće nešto što Beograd do sada nije imao (FOTO)


Ambasador BiH u Republici Austriji Kemal Kozarić razgovarao sa predsjednikom i osnivačem Instituta regiona Evrope (IRE) Franzom Schausbergerom – Ambasada Bosne i Hercegovine\nTema sastanka je bio 17. evropski samit koji će se, u organizaciji Instituta regija Evrope, održati od 26. do 28. septembra 2021. godine u Salzburgu.\nU uvodnom dijelu sastanka, ambasador Kemal Kozarić je izrazio zadovoljstvo izuzetnom saradnjom Republike Austrije i Bosne i Hercegovine na svim nivoima i naglasio da je Republika Austrija najznačajniji ekonomski partner Bosne i Hercegovine, sa ukupnim ulaganjima u BiH u obimu od preko 1,3 milijarde eura, pri čemu u BiH posluje oko 300 kompanija čiji su osnivači privrednici iz Republike Austrije, a koje zapošljavaju oko 11 000 ljudi. Dodao je da je bosanskohercegovačka dijaspora, koja broji oko 170 000 ljudi koji žive i rade u Republici Austriji, dala veliki doprinos dobrim odnosima između dvije zemlje.\nPredsjednik i osnivač Instituta regiona Evrope (IRE) Franz Schausberger je istakao značaj regionalne saradnje i izrazio zadovoljstvo uspješnom saradnjom institucija Bosne i Hercegovine i IRE-a u prethodnom periodu. Izrazio je uvjerenje da će i ove godine na Salzburškom evropskom samitu učestvovati veliki broj visokih zvaničnika iz EU i zemalja Zapadnog Balkana, te naglasio da bi mu bila izuzetna čast i zadovoljstvo da na samitu u Salzburgu učestvuje zamjenica predsjedavajućeg Vijeća ministara i ministrica vanjskih poslova Bosne i Hercegovine dr Bisera Turković.\nNa kraju sastanka, ambasador Kozarić je izrazio uvjerenje da će i ove godine Salzburški evropski samit biti vrhunski organizovan i posjećen događaj, kao i prethodnih godina, te dodao da očekuje da će na samitu uzeti učešće visoki zvaničnici iz Bosne i Hercegovine.


Zvezda, sećanje: Na današnji dan je stadion eksplodirao - Sportske novosti\nNaslovna Video Zvezda, sećanje: Na današnji dan je stadion eksplodirao\nZvezda, sećanje: Na današnji dan je stadion eksplodirao\nNa današnji dan pre tačno 27 godina fudbaleri Crvene Zvezde su odigrali 2:2 sa Bajernom iz Minhena i tako posle pobede od 2:1 u prvom meču obezbedili plasman u veliko finale Lige šampiona. U finalu je u italijanskom Bariju kao što nam je svima poznato Zvezda nakon izvođenja penala došla do trofeja lige šampiona i istorijkog uspeha.\nZvezda je protiv Bajerna na Marakani igrala u sastavu: Stevan Stojanović, Duško Radinović, Slobodan Marović, Refik Šabanadžović, Miodrag Belodedić, Vladimir Jugović, Robert Prosinečki, Siniša Mihajlović, Darko Pančev (od 89. Vlada Stošić), Dejan Savićević i Dragiša Binić.\nMeč na Marakani će ostati upamćen po golu koji je iniciran posle centar šuta Mihajlovića. Lopta je posle centaršuta pogodila Klausa Augentalera i tako prevarila golmana Rajmonda Aurmana.\nPrethodni tekstSvega 5 pobeda za 34 kola rezultiraju padom u niži rang\nSledeći tekstGde danas „idu“ uplate – 24. april 2018.


Subotica najbolja u oblasti socijalne zaštite | (Vesti - 19. 05. 2011) Subotica.com\nSubotica najbolja u oblasti socijalne zaštite\n19.05.2011. u 17:44h\nU mesnoj zajednici Bajmok svečano je otvoren renoviran Gerontološki klub, a ujedno je potpisan i protokol o saradnji između Gerontološkog centra Subotica i Evropske socijalne mreže. Svečanom otvaranju prisustvovala je i pomoćnica ministra rada i socijalne politike, koja je istakla da je Subotica postigla najveći uspeh u Srbiji, kada je reč o socijalnoj zaštiti.\nNakon svečanog otvaranja i obilaska renoviranih prostorija direktor Gerontološkog centra Subotica Nenad Ivanišević i predstavnik Evropske komisije mreže socijalne zaštite Džon Haloran potpisali su sporazum koji, prema rečima Ivaniševića, zaokružuje proces pronalaženja partnera kada Srbija dobije kandidaturu za Evropsku Uniju.\nPomoćnica ministra za rad i socijalnu politiku istakla je da je lokalna samouprava u Subotici dostigla najbolje rezultate kada je reč o socijalnoj mreži, zahvaljujući upravo Gerontološkom centru.\nMinistarstvo rada i socijalne politike radi na promociji upravo ovakvih vaninsitucionalnih vidova zaštite kao što je Gerontološki klub u Bajmoku. U ministarstvu smatraju da je ovakav vid podrške najbolji za stare i nadaju se da će se broj korisnika koji koriste institucialne vidove zaštite smanjiti.\nPostavljeno pre 9 godina i 4 meseca\nSaša Vučinić gerontološki subotica Nenad Ivanišević socijalna zaštita


Keri zahvalio Iranu na saradnji - 13.01.2016, Sputnik Srbija\nKeri zahvalio Iranu na saradnji\nAmerički državni sekretar Džon Keri izrazio je danas zahvalnost Iranu zbog saradnje prilikom oslobađanja deset američkih marinaca koji su povredili iranske... 13.01.2016, Sputnik Srbija\ndžon keri, iran, vesti\n15:14 13.01.2016 (Osveženo: 19:30 13.01.2016)\n© REUTERS / Carlo AllegriDržavni sekretar SAD Džon Keri\nAmerički državni sekretar Džon Keri izrazio je danas zahvalnost Iranu zbog saradnje prilikom oslobađanja deset američkih marinaca koji su povredili iranske teritorijlane vode.\nIran oslobodio američke marince\n13 Januar 2016, 11:14\n„Želim da izrazim zahvalnost iranskim vlastima zbog saradnje i glatkog rešavanja ove situacije“, naveo je Keri u saopštenju, prenosi Rojters.\nPrema njegovim rečima, to što je situacija rešena na miran i efikasan način, dokaz je ključne uloge koju diplomatija igra u obezbeđivanju sigurnosti, bezbednosti SAD.\nPrethodno je Pentagon saopštio da nema indikacija da su marinci povređeni dok su bili pod iranskim nadzorom\nU brižljivo sročenom saopštenju, kako je naveo Rojters, ne kaže se kako su se mornari našli u situaciji da ih Iran zadrži, već samo da će „mornarica istražiti okolnosti koje su dovele do toga da marinci budu u Iranu“.\nIranska revolucionarna garda (IRGC) saopštila je ranije danas da je oslobodila deset američkih mornara, javila je državna televizija, preneo je Rojters.\nAmerički brodovi „njuškali“ po Persijskom zalivu\n13 Januar 2016, 08:29\nNačelnik generalštaba iranske vojske Hasan Firouzabadi izjavio je ranije danas da bi zadržavanje dva američka patrolna broda i deset marinaca trebalo da bude lekcija članovima američkog Kongresa koji pokušavaju da uvedu Iranu nove sankcije.\n„Incident u Persijskom zalivu, koji najverovatnije neće biti poslednja greška američkih snaga u tom regionu, trebalo bi da bude lekcija onima koji su skloni izazivanju problema u američkom Kongresu“, rekao je Firouzabadi.\nMarinci su proveli noć u iranskoj bazi na ostrvu Farsi u Persijskom zalivu, a očekuje se da će danas biti prebačeni na američki brod u tom regionu.\nPortparol Pentagona Piter Kuk rekao je da su se brodovi kretali između Kuvajta i Bahreina kada su SAD izgubile kontakt sa njima.\nDo ovog incidenta je došlo u trenutku kada su pojačane tenzije između Vašingtona i Teherana, a samo nekoliko sati pre nego što je američki predsednik Barak Obama održao govor o stanju nacije pred Kongresom i javnošću.


Objektivno1 :: BIZnisINFO :: Nema subvencija gde su male plate\nNaslovna | BIZnisINFO | Nema subvencija gde su male plate\n07. 06. 2014. Srbija\nNema subvencija gde su male plate\nNova uredba koja propisuje subvencije za otvaranje novih radnih mesta od investitora traži veća ulaganja, piše "Politika".\nVlada Srbije će nastaviti da subvencioniše otvaranje novih radnih mesta, kako je uostalom premijer Aleksandar Vučić to i naveo u ekspozeu, podseća "Politika".\nMeđutim, iz nove uredbe o uslovima i načinu privlačenja direktnih investicija, u čiju sadržinu je "Politika” imala uvid, ne može se zaključiti koliko će iznositi subvencije po radnom mestu, koje su se ranije kretale od 4.000 do 10.000 evra u zavisnosti od delatnosti i područja u koje se investira. U Uredbi piše da subvencije za nova radna mesta neće opteretiti postojeći budžet. S obzirom na to da prethodni ministar privrede Saša Radulović nije predvideo takva državna davanja nagađa se da će se postojeća u Ministarstvu privrede preraspodeliti.\nČinjenica je ipak da su neki uslovi pooštreni. Osnovna novina u odnosu na prethodnu uredbu jeste da preduzeća koja žele da dobiju finansijsku pomoć države moraju da garantuju da će novozaposlenima isplaćivati platu veću za 20 odsto u odnosu na minimalac. To i jeste bio jedan od većih problema, jer su investitori često radnike držali na minimalcu. Drugo, u pojedinim oblastima, ako dobiju državne pare, investitori će morati da zaposle duplo više radnika nego po ranijim propisima.\nNa primer, u proizvodnji uz minimalno ulaganje od milion evra moraće da zaposle 100 radnika, umesto 50 kao do sada. Ukupan iznos dodeljenih sredstava za ulaganja preko 50 miliona evra ne može biti veći od 25 odsto opravdanih troškova ulaganja, a za ulaganje preko 100 miliona evra taj procenat ne može biti veći od 17 odsto. Visina podsticaja će se određivati u odnosu na opravdane troškove ulaganja ili na osnovnu troškova bruto zarade za nova radna mesta u dvogodišnjem periodu nakon realizacije investicionog projekta. Bez obzira na to koliko je vredna investicija, uslov je i da sam investitor obezbedi učešće od najmanje 25 odsto ulaganja.\nSubvencije će i dalje ići preko Agencije za strana ulaganja SIEPA, a za njih će biti odgovoran ministar privrede. On će biti na čelu komisije koja će odobravati novac, što bi trebalo da bude garant da se državne pare dele na pravi način, jer to do sada nije bilo. Pravo na podsticaje imaće, kao i do sada, firme koje ulažu u proizvodnju, usluge koje mogu biti predmet međunarodne trgovine i strateške projekte u oblasti turizma. To se odnosi i na domaće i na strane firme uz uslov da posluju najmanje tri godine i da u trajanju investicionog projekta povećavaju broj radnika.\nNa pomoć države neće moći da računaju firme kojima je u prethodnih godinu dana iznos upisanog kapitala smanjen za više od pola, oni kod kojih je za prethodnih mesec dana značajno smanjen broj radnika kao ni oni koji duguju nešto državi. Model subvencija u Srbiji oko koga se prethodnih godina dosta polemisalo u smislu da li je dobar ili ne, preuzet je od Slovačke zato što je ta država zahvaljujući podsticajima deset puta povećala izvoz.\nBez obzira na statistiku koja kaže da je podsticaje dobilo 129 domaćih kompanija, što je za 20 više od stranih, uvreženo je mišljenje da naša država samo pomaže strancima da zapošljavaju nove ljude. Međutim, uslov za dobijanje podsticaja jeste da investitor položi bankarsku garanciju u jednakom iznosu subvencije koju dobija. Problem je što domaće kompanije ne mogu da dobiju garanciju od 10,5 miliona evra kao što je dobila južnokorejska "Jura” ili 18 miliona evra, koju je dobio "Beneton”, pa su novčani iznosi koji se njima isplaćuju znatno manji.\nBivši ministar privrede Saša Radulović, koji se zalagao za ukidanje subvencija, upozorio je da je SIEPA dodeljivala te podsticaje bez adekvatne kontrole i uz propuste u proceduri. Da je propusta u proceduri bilo, odnosno da su iznosi subvencija određivani pre nego što je raspisan tender javnost je saznala iz slučaja privatizacije "Vršačkih vinograda” i "Prvog maja” iz Pirota. Iz mejlova zaposlenih u SIEPA koji su procureli u javnost takođe moglo se saznati na primer da su subvencije u pojedinim slučajevima bile predmet dogovora između Ministarstva i SIEPA i da su podsticaji određivani po stranačkoj pripadnosti firme.\nProsečna neto plata 46.990 dinara u februaru 2017.\nČačak: Grad dobija oko 300 novih mesta za parkiranje\nPlate skaču na 500 EUR, minimalac 130 dinara\nProdužen rok za prijavu projekata u okviru konkursa "Zajednici zajedno"


Predstavnički dom BiH pred deblokadom - BIGportal.ba\n26 Oktobra, 2019 26 Oktobra, 2019 073\nNaši izvori tvrde da postoji mogućnost da se jedan od parlamentarnih domova odblokira „privremeno“ odnosno samo za usvajanje akata koji imaju finansijski, razvojni i međunarodni karakter. Procjenjuje se da u toj namjeri SDS i PDP imaju podršku opozicionih partija iz FBiH, te da SDA ne bi imala ništa protiv rada PS BiH, iako sa HDZ i SNSD već skoro godinu dana pokušava da naprave novu vlast.\n–Ako bi bila dogovorena deblokada Predstavničkog doma, to bi se moglo očekivati u novembru ili decembru prilikom usvajanja budžeta institucija BiH za 2020. Pošto su mnoge stvari u cijeloj BiH blokirane zbog neusvajanja budžeta BiH, procjene su da u iduću godinu ni u kom slučaju ne treba ići s privremenim finansiranjem. Dakle, to bi bila ad hok većina samo za budžet i možda još neke odluke o ratifikaciji finansijskih međunarodnih sporazuma, da se krene s projektima u BiH, a nikako većina za formiranje novog Savjeta ministara BiH. Naravno, budžet ide i u Dom naroda BiH i tamo može da bude blokiran od strane SNSD ili HDZ, ali onda bi pritisak bio samo na njima – tvrdi izvor Srpskainfo.\n–Napominjem, više od 300 materijala čeka na razmatranje u PS BiH, oko 40 sporazuma čeka na ratifikaciju i to je ogroman posao. Ta blokada ne koristi nikom, osim za stvaranje pritisaka i frustracija u toj novoj koaliciji – kaže Borenović.\n–Sve se dešava u trenutku kada traju razgovori između DNS i SNSD, koje je inicirao DNS nezadovoljan odnosom koalicionog partnera prema njemu. Postoje izgledi da njihova koalicija opstane, ali Pavić istovremeno „ne ruši“ mostove ni prema SDS i PDP, praveći sebi izlaznu strategiju „za hitne slučajeve“, koristeći to kao dodatno sredstvo pritiska na Dodika – tvrde naši sagovornici.


Trkački automobil nazvan je GR DKR Hilux T1+ i trenutno se nalazi na obimnim testovima u okviru svoje razvojne kampanje. Ova mašina dizajnirana je kako bi odgovorila svim novim trkačkim regulatornim normama namenjenim sledećoj godini i Dakar reliju.\nBrojne komponente korišćene od strane drugih Hilux modela u okviru Dakar takmičenja od 2018. godine, nalaze se na novom automobilu, ali ključna poboljšanja predstavlja ugradnja 3,5 litara velikog V6 motora sa duplim turbo punjenjem, dobijenog iz najnovije Toyota Land Cruiser linije. U proizvodnoj formi, ova jedinica razvija 409 ks i 650 Nm obrtnog momenta, ali je kompanija Toyota obećala značajno povećanje ovih cifara u slučaju svog trkačkog modela, bez dalje specifikacije konjskih snaga i obrtnog momenta.\nKao deo kreiranih modifikacija u liniji sa novim tehnološkim regulacijama, dolazi ugradnja većih 37 inča velikih guma, što je značajno povećanje u odnosu na ovogodišnje 32 inča velike gume. Novi automobil takođe poseduje 350 mm dugačak hod vešanja, što je povećanje od sedamdeset milimetara u odnosu na ograničenje koje se koristilo ove godine. Sa svim ovim poboljšanjima, novi GR DKR Hilux T1+ biće još moćniji i sposobniji od svog prethodnika.\nJapanski proizvođač kreiraće četiri primerka GR DKR Hilux T1+ reli automobila, namenjena Dakar reliju sledeće godine, a njihovi vozači i navigatori biće Naser Al-Atijah i Mateu Baumel, Džiniel de Vilers i Denis Marfi, Henk Lategan i Bret Kamings, Šamer Varava i Deni Stasen.\n"Veoma smo zadovoljni što možemo najaviti tim koji je veoma sličan prošlogodišnjem", izjavio je direktor ekipe Glin Hal. "Sa Naserom i Džinielom koji će voditi naš napad i Henkom koji polako stiče samopouzdanje, veoma smo uzbuđeni po pitanju naših šansi tokom sledećeg Dakar relija. Naši novi GR DKR Hilux T1+ modeli odlično napreduju i potpuno smo sigurni da će nam od sledećeg januara omogućiti da se takmičimo na potpuno novom nivou."


Popularna pevačica Jelena Karleuša ponovo je šokirala modnim izdanjem\nPopularna pevačica Jelena Karleuša ponovo se danas pojavila pred sudom i ponovo u neobičnom izdanju, kao pre nekoliko nedelja kada je naišla na kritiku javnosti i medija zbog svetle, pletene haljine i belih ravnih baletanki.\nDanas, popularna srpska diva Jelena Karleuša ponovo se pojavila pred sudom u neobičnom modnom izdanju, koje je potpuno neočekivano sa njene strane. Svakako, njen stajling u potpunosti je pilagođen prilicii pravilima koje važee u pravosudnim institucijama, ali od jedne velike muzičke zvezde kakva je Jelena Karleuša javnost je očekivala malo elegantnije izdanje.\nPevačica Jelena Karleuša obukla je dugu haljinu od pletene tkanine midi dužine, sa poprečnim prugama koji su doprineli da izgleda dosta punije. Osim toga, ponovo je obula ravne baletanke, ovog puta u crnoj boji u skladu sa haljinom.\nPogledajte izdanje srpske dive koje je danas prošetala po sudu u Beogradu.\nstajling Jelene Karleuše\nšta nosi Jelena Karleuša


Skoplje i Priština pregovaraju o nabavci uglja - PRIJATELJSTVO\nVlade Severne Makedonije i Kosova* pregovaraju o nabavci uglja za makedonske termoelektrane. Makedonski ministar ekonomije Krešnik Bekteši izjavio je da se radi o isporuci kosovskog uglja u narednih pet godina. Makedoncima je u narednim godinama neophodno po tri milona tona uglja godišnje. Zato su danas u Prištini pčeli pregovori o nabavci uglja. Sa strane Kosova* u njima učestvuje ministarka ekonomije Artana Rizvanoli.\nO ceni još uvek nije detaljno razgovarano. Ali se očekuje da će ona biti niža od cene uglja koji trenutno nabavljaju od ekonomskih operatora. Kako se očekuje u Skoplju, sa količinama uglja koje su tražene od Kosova* makedonske termoeletrane bi najverovanije mogle da zadovolje sve potrebe građana i privrede. Sa tim količimama bi i REK „Bitolj“ (najveći proizvodjač struje) i TEC „Oslomej“ radili punim kapacitetima.\n„Već smo dostavili Memorandum za saradnju sa parametrima u vezi kvaliteta uglja. Očekujemo da u roku od tri, nakasnije četiri meseca, sklopimo ugovor za narednih pet godina o uvozu uglja sa Kosova* sa ciljem da imamo stabilnu proizvodnju električne energije i da dodadno produbimo saradnju sa Kosovom* u energetici“, naveo je Bekteši.


Kosovsko tužilaštvo prikuplja informacije kako su vakcine iz Srbije ušle na Kosovo | Insajder\nKosovsko tužilaštvo prikuplja informacije kako su vakcine iz Srbije ušle na Kosovo\nOsnovno tužilaštvo u Mitrovici počelo je sa sakupljanjem informacija oko ulaska vakcina protiv koronavirusa iz Srbije u opštinama na severu Kosova gde živi većinsko srpsko stanovništvo, glavni tužilac u Mitrovici Šućri Sula.\nVakcinacija, Foto: AP Photo/Kirsty Wigglesworth/Betaphoto\nKako je Sula rekao za RSE, istraga se vodi kako bi se prikupile informacije i utvrdilo da li su farmaceutski proizvodi na Kosovo ušli iz Srbije, ilegalnim kanalima ili ne.\nPredsednik Srbije Aleksandar Vučić izjavio je 25. decembra da je vakcinacija Fajzer/Biontek vakcinom protiv korona virusa počela i na severu Kosova za starije osobe.\nPo nalogu Vlade Srbije, u pojedinim srpskim sredinama na severu Kosova 25. i 26 decembra vakcinasani su najstariji građani vakcinom Fajzera i BioNTeka koja je stigla u Srbiju. Vakcine su prvo stigle u Leposavić i Kosovsku Mitrovicu, a dan kasnije vakcinacija je počela i u Zvečanu i Zubinom Potoku.\nVlada Kosova je saopštila da vakcine protiv kovid-19 koje su podeljene građanima u severnim opštinama "nisu dopremljene na zakonit način", pozivajući se na informacije Carine i Granične policije Kosova.\nMinistar zdravlja, Zlatibor Lončar, potom je saopštio za prištinski Indeksonline da će, prema preporuci predsednika Srbije, početkom januara doneti vakcine i za ostale zajednice na Kosovu, međutim, iz Prištine nastavljaju da se nižu negativne rekacije.


Mišković opet spasava Srbiju - Miroslav Mišković\nPunih devet sati Aleksandar Vučić je u Palati Srbija primao bankare, građevince i razne privrednike čije mišljenje je hteo da čuje tek pošto je javnosti saopštio paket ključnih ekonomskih mera za oporavak zemlje.\nMeđu biznis ekipom je bio i vlasnik Delta holdinga Miroslav Mišković za koga je Vučić uoči izbora tvrdio kako je uložio mnogo novca da bi ga srušio sa vlasti. Međutim, posle susreta sa Miškovićem, javno je pohvalio njegove predloge.\nKomentarišući dolazak Miškovića (kome se sudi za milionske malverzacije u putarskim preduzećima) premijer Srbije je rekao da tu ništa nije čudno, jer Miškovićeve tri kompanije uredno plaćaju porez.\n– Sudovi rade svoj posao i reći će svoje o krivici, a što se tiče plaćanja poreza zaslužio je da bude u prvih 200 privrednika – objasnio je Vučić.\nMišković, koji je ponudio zapošljavanje u privredi i građevini, rekao je da je, uz hitnu promenu načina proizvodnje, spreman da ulaže i u gajenje visokokvalitetnih jabuka koje donose profit. Obećao je i dva tržna centra u Beogradu i Novom Sadu i izgradnju poslovnih zgrada. Uveren da je svojim idejama prijatno iznenadio premijera, Mišković je po izlasku sa sastanka, u sitne sate, na pitanje novinara da li je zadovoljan razgovorima, uzvratio: “Pa kad ja nisam zadovoljan”.\nOsim njega, na velikom privrednom skupu se, posle dužeg odsustva iz javnosti pojavio i Milan Beko čija afera oko vlasništva nad Lukom Beograd još nije raspletena, mada na spisku 24 privatizacije čije preispitivanje traži EU. Bio je i nezaobilazni “kralj šećera ” Miodrag Kostić odnedavno i bankar, ali i čelnici dužničkih kompanija poput Gorana Perčevića, vlasnika Interkomerca, prozvanog u aferi Kredibel banka, Dragan Tomić predsednik Simpa, jednog od najvećih dužnika državi i TV Pink Željka Mitrovića koji se prvi javio za reč.\nMeđu stranim investitorima, između ostalih, sedeli su direktori NIS-a Kiril Kravčenko i Er Srbije Dane Kondić.\nIzvor: Vesti online, 14. Maj 2014.\n← Prethodni članak Delta Fondacija u poseti Dečjem selu u Sremskoj Kamenici\nSledeći članak → Crowne Plaza – najveća investicija u ovoj godini


Otpad.eu — ka zajednicama koje recikliraju u Osječko baranjskoj županiji i Sjeverno - bačkom okrugu — Novosti » Projekat upravljanja otpadom ključan za Berograd\nBeograd, 01. travnja 2013.\nProjekat upravljanja otpadom u Beogradu, za čiju je realizaciju u narednih desetak godina predvidjeno ulaganje od oko 230 miliona evra, jedna od prioriteta u oblasti ekologije glavnog grada, izjavio je danas gradski sekretar za zaštitu životne sredine Goran Trivan.\n"Nastavićemo i sa velikim projektom pošumljavanja Beograda, a nameravamo da povećamo i broj inspektora koji će kontrolisati sprovodjenje zaštite životne sredine u gradu", kazao je Trivan na svečanosti povodom obeležavanja 23. godišnice postojanja Sekretarijata za zaštitu životne sredine Beograda.\nTrivan je najavio i da će vrlo brzo biti predstavljen i desetogodišnji Program zaštite životne sredine Beograda koji treba za završi Institut "Kirilo Savić".\nNa skupu je istaknuto da se počeci zaštite prirode u Srbiji vezuju za 19. vek, a odnose se na prve odluke o kontrolisanom korišćenju i sprečavanju uništavanja Avale.\nKnez Miloš Obrenović je 1859. godine propisao naredbu o kontrolisanom korisćenju šuma na Avali, kako bi sprečio njihovo dalje uništavanje.\nPrvo zaštićeno prirodno dobro u Beogradu bila su četiri primerka himalajskog bora, zaštićena kao spomenik prirode 1949. godine.\nNa području Beograda je od tada do ove godine zaštićeno ukupno 67 prirodnih dobara.


Nedeljko Milaković ostaje na čelu Gradskog groblja\n26.01.2018 15:30 | V. P.\nBanjaluka - Aktuelni direktor preduzeća "Gradsko groblje" Nedeljko Milaković i u naredne četiri godine upravljaće ovim komunalnim preduzećem.\nTako je odlučio Nadzorni odbor (NO) ovog preduzeća, prihvativši na jučerašnjoj sjednici prijedlog konkursne komisije koja je za najboljeg kandidata proglasila Milakovića. Na konkurs za izbor direktora, koji je zatvoren krajem prošle godine, osim Milakovića, prijavio se još jedan kandidat, Milosava Jakovljević.\nNovi-stari direktor "Gradskog groblja" je potvrdio da je ponovo dobio povjerenje NO tog preduzeća.\n- Osnovni cilj je da zadržim kontinuitet pozitivnog poslovanja "Gradskog groblja", kao što je to bilo i u prethodne četiri godine, da poboljšam uslove rada i da se uvede red u pogrebnu djelatnost u Banjaluci, ali i na nivou RS - naveo je Milaković.\nIstakao je da je osnovni problema nelojalna konkurencija.\n- Kada se uzme u obzir da u gradu prosječno godišnje umre oko 2.000 ljudi, a mi sahranimo od 300 do 400 njih, postavlja se pitanje ko je sahranio ostale. Cilj je da napravimo red i da za sve sahrane na području Banjaluke, ali i drugih opština i gradova, budu zadužena preduzeća koje je lokalna zajednica ovlastila za obavljanje pogrebne djelatnosti - kazao je Milaković.\nNa mjesto direktora "Gradskog groblja" Milaković je prvi put došao u novembru 2013. i tu godinu je preduzeće završilo sa gubitkom od 144.776 KM. Prema procjenama, 2017. godinu bi ovo komunalno preduzeće trebalo da završi sa plusom većim od 100.000 KM.


hapšenje - SAHAR Balkan\nSaharTV – Izvori otkrivaju da saudijski zvaničnici lažnom vakcinom protiv koronavirusa žele usmrtiti osuđenike zbog slobode govora u zatvoru Al-Hair.\nApr 15, 2021 09:10\nSaharTV - Policajka Kim Poter koja je proteklog vikenda upucala mladog crnca blizu Minapolisa bit će optužena za ubistvo.\nSaharTV - Iz Udruženja zatvorenika Palestine se navodi da su u večernjim satima u pojedinim dijelovima Zapadne obale izvršene racije.\nSaharTV - Obavještajni službenici u Iranu saopštili su da su uhapsili izraelskog špijuna u sjeverozapadnoj pokrajini Istočni Azerbejdžan.\nApr 04, 2021 17:28\nOsmero ljudi ubijeno u tri pucnjave u Atlanti, uhapšen osumnjičeni\nSaharTV - Najmanje osam osoba ubijeno je u tri pucnjave koje su se dogodile u Atlanti na tri različite lokacije, javljaju američki mediji.\nIzraelske snage pucale na dva palestinska maloljetnika\nMar 09, 2021 07:26\nSaharTV – Izraelska armija sinoć je saopštila da su nakon sprovođenja protokola hapšenja, vojnici otvorili vatru na dva Palestinca koji su navodno bacili molotovljeve koktele na vozila na području Gush Etziona na Zapadnoj obali.\nFeb 26, 2021 18:44\nSaharTV – Snage saudijskog režima uhapsile su Mohammada Bakira Al-Nimra, brata pogubljenog šiitskog vjerskog lidera šejha Nimra Al-Nimra, i oca Alija Al-Nimra, koji služi kaznu zatvoru zbog učešća u antirežimskim demonstracijama kada je imao 17 godina.\nTurske vlasti uhapsile 126 osumjičenih za veze s ISIL-om\nJan 28, 2021 09:33\nSaharTV - Turske vlasti uhapsile su 126 ljudi osumnjičenih za veze s militantima terorističke skupine Islamska država Iraka i Levanta (ISIL), u operacijama širom zemlje, javio je u srijedu državni emiter programa TRT Haber.\nSaharTV - Turske vlasti naredile su hapšenje 238 osoba u operaciji koja ima za cilj osumnjičene pripadnike vojske navodno povezane s imamom za koga Ankara tvrdi da stoji iza propalog pokušaja puča, javila je u utorak turska državna novinska agencija Anadolija.


Politika: Pajtić: Dok sam ja predsednik DS, koalicije sa SNS neće biti - BalkaniYUm.TV '); } //]]>\nPajtić: Dok sam ja predsednik DS, koalicije sa SNS neće biti\n"Ja sam predložio da se raskinu lokalne koalicije sa SNS i oko tog pitanja nije postojala dilema. Glavni odbor je jednoglasno odlučio da se te koalicije raskinu i dok sam ja predsednik DS, nikakvih koalicija sa SNS neće biti", kazao je Pajtić gostujući na televiziji B92.\nUpitan zašto prema istraživanjima javnog mnenja ima slabiji rejting od potpredsednika DS Borislava Stefanovića, Pajtić je kazao da "ko god da je izabran za predsednika DS, on je izložen satanizaciji" kao i da unutar te stranke "neće biti prebrojavanja" na osnovu istraživanja naručenih od drugih partija.\nGovoreći o odnosu pokrajinskih vlasti prema izbeglicama u Vojvodini, Pajtić je kazao da je pokrajinska Vlada pokazala solidarnost sa tim ljudima, obezbeđujući im hranu, zdravstvene usluge i "sve ostalo kako bi prebrodili užasne uslove u kojima se nalaze".\nKomentarišući saradnju pokrajinskih vlasti sa Vladom Srbije u pružanju pomoći izbeglicama, predsednik Vlade Vojvodine je naveo da su tom slučaju, političke razlike "sekundarne".\n"U svim ostalim stvarima, Vlada Srbije je zakazala prethodnih dana, od poskupljenja šećera do onemogućavanja povećanja plata čak i u privatnom sektoru. Na delu je katastrofalna socijalna i ekonomska politika, a država u kojoj su banke srećne, je nesrećna država", kazao je lider DS.\nUpitan kako komentariše posetu premijera Aleksandra Vučića Sjedinjenim Američkim Državama, Pajtić je ocenio da se u poslednjih 20 godina "nije desilo da grupa kongresmena direktno optužuje nekog političara poput Vučića i njegovih saradnika za korupciju i blokadu medija".


PORTAL: SAD zatvorile granični prelaz zbog pucnjave\nAmeričke vlasti zatvorile su juče najprometniji kopneni granični prelaz na svetu, prema Meksiku, nakon što je na američke agente otvorena vatra, saopštila je carina SAD.\nNa njih su iz vatrenog oružja, kako se pretpostavlja, pucali Meksikanci koji ilegalno prebacuju ljude u SAD. Pri tom je ranjeno troje ljudi, na graničnom prelazu u blizini San Dijega i meksičkog grada Tihuana.\n"Granični prelaz je zatvoren i tako će i ostati u narednih nekoliko sati", rekla je predstavnica Carine i granične patrole SAD Anđelika Desima.\nOvim graničnim prelazom koristi se godišnje oko 90 miliona ljudi. Ljuti vozači juče su trubili čekajući u redu sa meksičke strane, na šta su im američki agenti signalizirali da okrenu vozila u drugom pravcu, preneo je Rojters.\n"Nikad pre se nije zatvarao čitav prelaz. Prosto nismo mogli da verujemo kad su nam agenti rekli da se okrenemo u drugom pravcu", rekao je jedan student iz Meksika.\nAmerički zvaničnici su preporučili vozačima da se preusmere na preostalih šest graničnih prelaza Meksika i Kalifornije.\nPolicija uhapsila 70 ljudi u Feniksu zbog trgovine drogom\nAmerička policija je u Feniksu uhapsila 70 ljudi i zaplenila oružje, novac i nakit, u okviru operacije protiv opasnih kriminalaca koji su u sprezi s meksičkim trgovcima drogom, saopštile su vlasti.\nFeniks je proteklih meseci stekao reputaciju "američke prestonice otmica" zbog, prosečno, jednog kidnapovanja dnevno, povezanog s kriminalnim bandama koje se bave unosnom prekograničnom trgovinom narkoticima iz Meksika.\nGradska policija je, u okviru četvoromesečne operacije sprovedene u saradnji sa agentima američkog Biroa za alkohol, duvan, vatreno oružje i eksploziv, zaplenila 39.000 dolara, neprobojne prsluke i raznovrsnu opremu.\nPolicija je saopštila da su otmičari uglavnom Meksikanci, koji ponekad sarađuju s lokalnim uličnim bandama u Feniksu. Žrtve biraju među trgovcima drogom i krijumčarima ljudi.